text:
Trabou preparatorio a wordo haci riba nivel‘ambtelijk‘ pa COHO y ainda falta decision ribanivel ‘bestuurlijk‘ di mandatario
ORANJESTAD – Den un comunicado di prensa, 11 Sindicato y 2 Organisacion a duna nan reaccion riba e resultado di e reunion di Conseho di Minister di Reino di 17 di december 2021. Na final di e reunion Secretario di Estado Knops a duna un declaracion y a splica riba e resultado di e reunion pa Aruba. Basa riba e declaracionaki, 11 Sindicato y 2 Organisacion a formula nan opinion ya saca 3 conclusion. Den e articulo aki Gobierno ta brindasplicacion riba e di dos ponencia.
Segun sindicato:
Aruba y Hulanda lo a yega na un acuerdo riba ‘Ambtelijk niveau‘ riba COHO dia 2 december 2021 y segun Hulanda cu awor gobierno no firma esaki.
Splicacion Gobierno:
Pa locual ta e trayecto di landspakket Aruba a cumpligrandemente cu e agenda cu a acorda entre Hulanda y Aruba. Esaki ta refleha tambe den reportahe di esaki door di COHO. Hulanda continuamente a pone como condicionpa sosten di likidez pa paisnan traha den forma constructivo riba e trayecto di COHO, locual Aruba semper a haci. Ta na delaster momento ora ta trata e condicionnan pa haya e di 8 tranche di sosten di likidez, Hulanda a pone como condicion adicional pa Aruba firmaun protocol pa prolonga e supervision financiero di CAFT hunto cu e normanan den e protocol di aña 2018, sin cu esaki tin un ‘einddatum.’ E condicion aki no a wordopalabra entre Hulanda y Aruba y di un dia pa otro a wordoimponi como condicion pa Hulanda. Aruba a indica cu nosno por bay di acuerdo pa firma e protocol, ya cu Parlamento no a wordo consulta riba esaki. Bayendo di acuerdo ‘zomaar,’ lo a bypass Parlamento di Aruba. A splica Hulanda cu locual cu nan kier forsa Aruba pa hacipa haya e sosten di likidez pa e di 8 tranche ta contra nosConstitucion y pesey Gobierno di Aruba no por firma.
Riba e topico aki ta bon pa informa cu for di augustuscaba riba nivel ‘ambtelijk’ (profesionalnan di Gobierno) y ‘bestuurlijk’ (mandatario) a aproba e texto general di e Ley di COHO. Locual tabata falta tabata un Nota di Cambio. Dia 2 di december e ‘ambtelijk team’ di Aruba a acorda pa presenta un Nota di Cambio pa e ley di COHO na nivel di mandatario (nivel di ‘bestuur’ ) pa esaki por wordo tratariba e nivel aki. Concretamente esaki kiermeen cu na niveldi Minister President di Aruba y e Secretario di Estado Hulandes mester yega na un acuerdo. Ta ora cu
decision wordo tuma na nivel di ‘bestuur,’ ta e ora ey bo tin un acuerdo. Ora ta indica cu ‘ambtelijk’ a yega na otro, esey kiermeen cu e trabou preparatorio haci pa e ‘ambtelijk team’ pa facilita e mandatario su decision, a wordo haci y ta cla. Ta te ora e mandatario dicidi, tin un decision concreto cu por actua riba dje. Esaki ta algo cu Hulanda sa y pesey ta lamentabel cu no ta trece esaki oradi duna splicacion riba e sosten di likidez.
Na januari lo resumi e conbersacion entre Hulanda y Aruba riba e topico aki y nos tin confiansa cu lo yega naun solucion. E team ‘ambtelijk’ y ‘bestuurlijk’ di Aruba a traha na un manera profesional y diligente riba e ley di COHO.
Conclusion:
Trabou preparatorio a wordo haci riba nivel ‘ambtelijk’ pa COHO y ainda falta decision riba nivel ‘bestuurlijk’ di mandatario. Pues ainda no ta e momento pa Gobiernofirma.


c: text/html

text:
E ultimo dianan Minister di Economia, Comunicacion y Desaroyo Sostenibel a reuni cu diferente stakeholders den e sector comercial, entre otro e fundacion Qredits.
E director di Qredits Sr. Oliver Viera a splica Minister Wever cu desde cu Qredits a establece nan mes na Aruba nan portfolio a crece structuralmente. Tambe a splica Minister Wever cu Qredits a establece un Business Academy cu ta guia clientenan potencial y duna nan direccion con pa maneha nan empresa.
“Mi a keda hopi contento pa tende cu Qredits ta bayendo bon y cu nan ta tuma nan rol mas leu cu ta solamente un financiado, pero tambe ta wak nan mes como un consehero pa nan clientenan. Esaki ta e tipo di partnerships cu nos mester pa crea un ambiente comercial mas dinamico y exitoso”, segun Minister Mr. Geoffrey Wever.

robotstxt: allowed

filter: keep


text:
Partido UPP ta bay eleccion pa di tres biaha ya cu a lanta e organisacion na 2012. A bay dos eleccion caba di cual e di dos tabata den combinacion cu partido PPA.
E biaha aki UPP ta bay eleccion, pero cu lider nobo, Seraida Pemberton- Leonard, kende ta conoci manera e directora di Stichting Reclassering.
Sra. Pemberton-Leonard a bisa cu e ta sinti honra di por a bira lider di e partido y cu lo haci esfuerso pa sigui e trabounan cu UPP tabata haci.
E decision pa ta lider di partido y den politica ta despues di hopi deliberacion cu su famia y oracion. E ta acepta e reto aki pa traha pa Aruba ‘cu no ta un tarea facil pa gobernante’.
Sinembargo e ta bisa cu Aruba merece un cambio den gobernacion mas estricto, y Partido UPP semper a keda consistente den e cambionan cu nan kier mira como pais.
Tambe e kier wak un mehoracion den area laboral y social pa nos muchananm hobennan y nos grandinan.


text:
Departamnto di Agricultura, Cria y Pesca Santa Rosa keto bai ta sigui haya yamadanan di algun problema ainda cu tin cu nan fruta ta manera haya algun bichi na momento di cort’e. Manera entre otro den e fruta di Guyaba esaki sa presenta. Pero e sa presenta tambe den otro frutanan. Esaki probablemente y den mayoria caso ta e musca di fruta. Manera semper nos departamento ta trata na tur manera cu ta posibel pa yuda na momento cu casonan asina ta presenta.
Aki ta sigui caracteristicanan con por reconoce e musca.
E musca, tamaño di un Lebelebe, tin den su halanan manera un cabes di flecha geel. Su lomba ta mancha preto y su sanca ta strepia geel cu maron. Eynan, e hembra tin un pui di casca duro cu cua e ta staca abou di e casca di e fruta pa pone su webonan. Na Aruba a identifica 56 sorto di fruta manera Mispel, Guyaba, Papaya, Lamunchi, Bacoba y Mango, pa menciona algun, den cuanan e por pone webo. Dentro di dos pa tres dia e bichi ta sali for di e webo. Su curpa ta blanco cu cabes chikito. Despues di 6 pa 10 dia cu e fruta hecha y cay abou di e mata, e larvanan ta drenta tera pa pupa. Dentro di otro 6 pa 13 dia e adulto ta emerge di tera y na 3 dia mas e ta capas di paria y pone webo. Gran parti di e adultonan ta muri na dos dia di emerge di e pupa. Por lo general 50% dentro di dos luna. Algun adulto por sobrebibi te cu un aña.
Simptomanan di Infestacion
Frutanan infesta pa Musca di Fruta tipicamente ta mustra puinan preto ariba e casca. Depende di e sorto di fruta hende por mira cicatrice of hars na e puinan, manchanan preto y deformacion di fruta debi na putricion. Mispel ta core un lechi blanco di unda e musca a pui e. Cierto matanan ta produci frutanan cu casca duro y otronan ta aborta fruta prome cu nan hecha. Bichinan, saca for di e fruta, poni ariba un superficie plano sa bula den laira.
Impacto Nutricional
Frutanan hecho ta bira inappeticibel, te cu hendenan por pasa pa comenan berde of stoba. Accionnan cu ta reduci e beneficionan nutricional cu fruta hecho ta ofrece. Di e impacto ecologico por bisa cu e musca ta un competidor directo pa e Lebelebe y e por pone webo den Dader di Tuna.
Control Cultural
Por medio di sconde frutanan, cu ta na dos siman di hecha, den saco di papel por cosecha fruta fresco. Si hende tur dia piki tur fruta benta abou, hinca den saco di plastic, mara y pone den solo dos dia, ta evita cu bichinan por drenta suelo pa pupa. Tambe por dunanan na galiña of bestia di cria pa come. Falta di fruta pa 3-4 luna por minimalisa e populacion.
Adultonan recien emergi ta muri dentro 4 dia si no tin sap di mata of di fruta of honingdauw pa nan come.
Trata e tera bou di mata cu insecticida manera Diazinon, chlorpyrifos of fenthion ta caba cu e pupanan.
Spinosad, GF-120 ta un insecticida comercialmente disponible.
Manera ta conoci si ya pa algun aña caba nos departamento di Agricultura, Cria y Pesca Santa Rosa no ta disponi mas di pesticidanan cu ta causa daño na nos medio ambiente. Claro di nos banda mester conseha kico por yuda controla of caba cu e plaga aki na momento cubo hayabo den situacion asina. Tin metodonan natural cu por yuda caba cu e plaganan aki tambe. Pero esey ta keda na cada ken pa dicidi cua di e metodonan aki e lo desea di uza.


text:
Diabierna tawata e dia cu e alumnonan di John Wesley College tawata warda riba dje.
Despues di a studia duro pa un aña largo, 85% di e alumnonan a gradua.
Mayornan, amistadnan, team JWC, hunto cu e graduadonan a pasa un rato ameno celebrando e gran logro di e graduadonan.
Nos di John Wesley College, ta desea e otro 6 candidatonan cu mester haci her, hopi exito. Boso por, djis hacie.
Pabien na tur e graduadonan.
And so the adventure begins
Tambe por pasa schrijf in e Siman aki Dialuna 13 di Juni te Diabierna 17 di juni 2022 na John Wesley College , di 9 am te 2 pm.
Por tuma contact cu scol via e-mail na directie@jwcollege.com


text:
Polis no ta tolerá mas ku ta manda outo riba dje.
KOMUNIKADO DI PRENSA 128 /2022
12 mart 2022
Polis no ta tolerá mas ku ta manda outo riba dje.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kuerpo Polisial ke pone na konosementu di komunidat ku e fenómeno di último tempu ku a
bin ta lanta kabes, kaminda algun outomobilista ta manda outo riba polis prinsipalmente
durante di kontrol di tráfiko, no ta keda tolerá mas.
Polis tei pa mantene òrdu i un di e formanan pa hasi esei ta dor di ehersé kontrol.
Tur partisipante den tráfiko tin e obligashon di sigui tur instrukshon i òrdu duná dor di polis
inmediatamente sin basilá.
Na momentu ku e usuario di kaminda públiko no hasi esei, e ta den violashon di lei i pa kua
e ta keda detené.
Ultimo tempu, ta tumando nota ku mas i mas en bes di sigui instrukshon duná dor di polis,
algun shofùr ku pa entre otro no keda someté na kontrol, ta skohe pa manda vehíkulo riba
polis.
Ta bon pa tur siudadano ta konsiente ku e akto ei ta keda konsiderá komo intento di
asesinato, na kua tin kastigu di prison mará.
Tene na kuenta tambe ku den un kaso asina kaminda tin menasa direkto i serio kontra e
polis su bida, e por aktua hasiendo uso di su arma ku konforme di lei e tin na su
disposishon.
Pues laga nos ban komportá nos mes debidamente manera mester ta i sigui tur instrukshon
ku polis ta duna, den kuadro di mantenshon di òrdu den nos komunidat i partikularmente
den tráfiko.
Kuerpo Polisial ta urgi pa tuma e atvertensia aki komo unu hopi serio.


text:
Gratis Downloads
Ebook
7 Sekreto Di E Muher Ku Konfiansa Den Su Mes
Saka for di e buki di Joyce Meyer: “De Vrouw Met Zelfvertrouwen”
Tradusi i resumen door di Curaçao Zorg Hulpgids
E sekretonan lo sinjabo kon bo por vense tur obstakulo pa un bida franko i viktorioso. E eskritor ta splika ku konfiansa berdadero ta fe den Kristu ku ta origina dor di ta dispusto pa sinja. E eskritor ta korda nos ku hende muher ta un regalo balioso di Dios na e mundu aki – kreativo, sensitivo, kompashon i talentoso.
Lista Di Pregunta Cu Bo Por Verwagt Na Un Kombersashon Di Solisitut
Esakinan ta un par di pregunta cu bo por verwagt na un kombersashon di solisitut. No ta un garantia cu lo bo hanja e preguntanan aki, pero si bo por usanan pa prepara bo mes pa e kombersashon. E lista ta na Hulandes.
Diario di drumimentu
Tene un diario di drumi(slaapdagboek) por judabo hanja sa e motibu dikon bo no por drumi anochi.
Si bo ta interesa den hanja un formulario komo ehempel ku bo por usa komo bo diario pa jena tur anochi (pa un siman largu) i trata di hanja sa e motibo ku bo no por drumi? Download e diario di drumimentu.
100 Aktividat Cu Bo Por Hasi Cu Hendenan Cu Demensia
Tin hasta actividatnan cu por ta ideanan nobo pa kasnan di kuido.
Bron: Alzheimer Nederland
3 Reseta Di Smoothies
Smoothies hopi biaha ta wordu mira komo e kos ku ta judabo ora bo ta
trata na baha di peso. I hopi tambe ta husele komo detox.
Pero en realidat esaki no ta berdat si bo no sa kon bo tin ku trahele.
Hopi biaha smoothies ta wordu traha ku solamente fruta. Pero den fruta
tambe tin hopi suku si bo pone hopi fruta huntu. Hopi hende tambe ta
mira ora e kolor di e smoothie ta manera berde, ja nan no kere mas. Pero
ami por bisabo ku no ta asina. E ta hopi dushi depende kua ingrediente
bo usa. Saludabel i ta judabo di baha di peso.
Bo por usa e resetanan de bes en kuando na luga di desajuno.


text:
Kralendijk- E servisio ku e kompania hulandes Hestia a lanta na Boneiru, huntu ku Bonlab, pa pasa hende un tèst di PCR pa na por biaha ta funshonando di un manera hopi efisiente.
Pasaheronan ku ke pasa un tèst tin ku registrá nan mes via di e wèpsait pa saka un turno i pa paga di forma ònline. Despues ta pasa riba e dia i ora stipulá pa e faslidat pa tèst ku ta keda riba tereno di Courtyard by Marriot pa pasa e tèst.
Diferente na e tèstnan ehekutá pa Hestia i Bonlab ku no ta hinka e ‘swab’ te ariba den nanishi, loke pa hopi hende ta un eksperensia hopi desagradabel. Na otro banda, kaminda ku kasi tur otro lugá ta hinka a swab hopi ariba, den kaso di Hestia i Bonlab no ta pasa e swab den 1, si no den ambos buraku di nanishi.
Lihé
E tèstmentu riba su mes ta tuma ménos ku 2 minüt. Hopi kliente sinembargo no ta pone bon atenshon na e momento di registrashon, kaminda tin ku generá un number i mester traha un ‘pincode’ pa por wak e resultado. Esaki ta pone ku ora nan yega na e sentro pa tèst, mester duna nan asistensia pa kompletá a proseso di registrashon.
Aunke ku Hestia/Bonlab ta bisa ku e tèst ta subi ònlain dentro di 2 ora di tempu, den práktika esaki ta drenta hopi biaha den masomenso 1 ora despues di e momento di tèst.


text:
Ghana a ricibi su prome entrega mundial di vacuna contra coronavirus for di iniciativa COVAX respalda pa Nacionnan Uni, e comienso tan spera pa un programa cu pa awo no a cumpli speransa di garantisa cu vacuna wordo administra lihe na persona mas vulnerabel di mundo.
E yegada di 600.000 dosis di e vacuna AstraZeneca na e pais di Africa Occidental ta marca e comienso di e mayor operacion di adquisicion y suministro di vacuna di historia, segun organisacion mundial di salud y UNICEF.
Esaki ta un esfuerso pa pone fin na e pandemia y a keda aclama manera prome biaha cu mundo ta entrega un vacuna hopi busca na paisnan mas pober durante un brote.
“Awe ta marca e momento historico pa locual nos a planifica y traha duro. Cu e prome envio di dosis, por cumpli cu e promesa di instalacion di COVAX pa garantisa cu persona di paisnan menos rico no keda atras den e situacion di vacuna y salva bida”, Henrietta Fore a bisa, kende ta directora ehecutiva di UNICEF.


text:
Despues dos aña di dificultad pa por ofrece cursonan na pueblo, manera EPE semper tabata conoci p’e den nos comunidad, Diamars ultimo, 1 di maart 2022, nos di EpE ta hopi orguyoso pa por habri e portanan di EpE bek na un forma cu ta accesibel pa tur hende por yega pa keda desaroya su mes manteniendo tarifanan socialisa.
Nos di EpE kier gradici Minister Glenbert Croes y henter team di Aruba Kier Traha y Bureau pa nan cooperacion. Sin e yudansa y sosten di Minister Glenbert Croes nunca nos lo a logra pa habri nos portanan bek asina liher pa esunnan interesa di sigui empodera nan mes mediante e diferente cursonan cu EPE ta ofrece.
En vista cu nos no tin internet ni telefon ainda, un team di Aruba Kier Traha y Bureau di Minister di Labor, Energia & Integracion a duna apoyo na nos di EpE den gran forma. Nos cursistanan cu a logra haya cupo a wordo yama y diamars ultimo e team di IT a instala programanan riba nos computernan.
Esey no tabata facil mirando cu ainda nos no tin internet. Pero e team dinamico a tuma a iniciativa di instala e programanan necesario na Bestuurskantoor pa sigura cu nos cursistanan y pueblo en general lo tin un manera optimal pa inicia cu e diverso cursonan di computerskills cu a inicia 2 di maart ultimo. Actualmente EPE ta ofreciendo curso di Computer pa beginners y tambe programanan mas specifico manera Excel y Quickbooks.
Nos ta gradici henter comunidad pa e miles di registracion cu EPE a ricibi di interesadonan cu kier sigui desoraya nan mes. Aunke ainda nos no por a duna tur hende cupo den e prome tanda, pronto lo anuncia e di dos periodo pa sigui curso. Esun cu pa e biaha aki no a haya cupo, lo wordo invita pa inscribi y participa prome.
Un biaha mas nos ta gradici Minister Croes, team na bureau y di Aruba Kier Traha y henter comunidad pa semper ta para tras di EpE, duna nos sosten y apoyo pa sigui brinda mas curso posibel.
Pa mas informacion tocante Enseñansa pa Empleo por yama libremente na bureau di Minister na telefon 528.4963 te ora cu logra keda cla cu instalacion telefonico na EPE cu ta pendiente di SETAR pa e trabou cu mester wordo haci. Tambe por sigui nos riba nos pagina di Facebook: Enseñansa pa Empleo.
3 maart 2022


text:
Mester pidi pèrmit di evenemento pa aktividatnan públiko.
KOMUNIKADO DI PRENSA 294/2022
9 yüni 2022
Mester pidi pèrmit di evenemento pa aktividatnan públiko.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Ultimo tempu Polis i e departamentu di Inspekshon di M.E.O. ta konstatá ku na algun sítio
propietarionan ta harma pisina i ta permití bishitantenan di e establesimentu sea kontra
pago of no, pa hasi uso di e pisina.
Tambe e servisionan aki ta tumando nota ku mas i mas aktividatnan di karaoke ta keda
organisá na sítionan públiko of na unda publiko por bishitá, mientras ku e organisado no ta
disponé di un permit.
Pa organisamentu di evenementonan públiko i na luganan públiko, tur organisado mester
pidi i risibí un permit.
Den kaso ku durante di kontrol e organisadó no ta disponé di un permit òf no por mustra
esaki, e aktividat lo wòrdu pará i e ta kore rísiko di haña un but.


text:
Little League Curaçao Media Tur kos ta kla pa nos haña aki na Kòrsou entrante dia 27 di yüni pa 2 di yüli e kampeonato regional di Intermediate League.
Little League Curaçao Media
Tur kos ta kla pa nos haña aki na Kòrsou entrante dia 27 di yüni pa 2 di yüli e kampeonato regional di Intermediate League.
Bale la pensa bisa ku RBC i Gobièrnu ta sostené e kompetensia Internashonal aki 100 %
.Sr. Norval “Payo” Faneyte ta e presidente dje komishon ku ta organisá e kompetensia. Sr. Brayn Goilo ta sekretario, Sr. Lando Chirino, direktor di kampeonato, Urny Nahr i Nel Lourens ta komisario. Sr. Stanley, “Karate Kid” Martina ta Hefe di Umpire.
Tele Curaçao, Extra Live i Deporte Aktivo lo transmití e weganan.


text:
Tur aña di nobo nos ta rekordá e sufrimenuo, morto i resurekshon di Kristu. Pa e serie aki no ta importante si ta e fecha korekto sino mas bien pa nos para ketu na e evento.
Nos ta selebrá e Siman di Pashon for di Djadumingu di Rama te na e djadumingu ku nos konosé komo Pasku di Resurekshon.
Promé ku nos para ketu na e susesonan di e siman, ta importante pa nos klarifiká un punto ku semper a trese konfushon.
Den nos sistema di kalènder e dia ta kuminsá 12 'or di anochi. Pa e puebel di Israel di antaño e dia tabata kuminsá ora solo drenta. Fuera di esei, solamente sabat tabatin nòmber.
Ora nos studia, nos ta ripará ku e promé dia di siman tabata kuminsá djasabra atardi i tabata dura te ku djadumingu ora solo drenta atrobe.
Ku esaki den mente laga nos kuminsá nos biahe atraves di e Siman di Pashon aki.
“1 Hesus anto, seis dia promé ku Pasku, a bin Betania kaminda Lázaro tabata, kende Hesus a lanta for di e mortonan. 2 Aya nan a prepará un sena p'E; i Marta tabata sirbi; i Lázaro tabata un di esnan ku tabata sintá na mesa huntu kunE. 3 Anto Maria a kohe un liber di perfume di nardo puru di hopi balor, i a hunta pia di Jesus i a seka Su pianan ku su kabei. I e kas a yena ku e fragansia di e perfume.” (Juan 12:1-3)
Juan ta e úniko outor ku ta menshoná e detaye aki: seis dia promé ku Pasku (vs. 1). Esaki ta hiba nos na e djasabra promé ku Pasku. Ademas ta bisa ku a prepará un sena (vs. 2), kuminda di anochi. Ke men ku sabat a pasa i e promé dia a kuminsá.
Riba e promé dia di siman, pues, Maria, ruman di Lázaro, ta ungi Hesus, sin sa di e gran difikultat ku tabata sper’É e siman ku ta nan dilanti. Versíkulo 7 ta bisa: “Anto Hesus a bisa: "Lag'é; e a warda esaki pa e dia di Mi deramentu.”
Otro puntu importante ta ku e aña ku Hesus a ser sakrifiká, e sabat di siman tabata kai huntu ku un sabat speshal. Esei tabata hasié un dia sumamente importante.
Dios tin maneranan straño di obra.
Ta importante realisá ku e susesonan di e siman aki ta kumplimentu eksakto di profesianan di e Tèstamènt Bieu.
Durante 4000 aña e pueblo di Israel tabata sakrifiká lamchi, mirando padilanti na e gran sakrifisio ku Hesus lo a hasi e siman aki. Nan tabata mira pa fe padilanti na e Lamchi berdadero, esta Hesus.
Laga nos repasá den korto loke Hesus a hasi durante e siman aki. Kada dia lo bai den detaye di e susesonan di e dia ei.
E eventonan ku ta sigui e Sena di Señor tabata despues di bahada di solo; konsekuentemente, e di seis dia di siman (djabièrnè) a kuminsá kaba.
E dia ei no tabatin ningun aktividat. E disipelnan tabata huntu, repasando e susesonan di e dia anterior, i tabata na luto pa e pèrdida di nan Maestro.
Awor hende por a biba eternamente pa motibu di e resurekshon di Kristu.


text:
The content originally appeared on: Diario
Habitante haya cobranza di riba mey miyon Florin
ORANJESTAD (AAN): Informacion procedente di St. Maarten ta indica cu e compania di electricidad, NV GEBE tin keto bay dolor di cabez cu su sistema di computer.
Manera ta conoci, na luna di Maart 2022 e compania su computernan di administracion a sufri un atake cibernetico cu a laga e departamento aki plat pa mas di 2 luna largo.
Pero awor nan tey bek, y a indica na publico cu nan ta bay haya 3 cobranza pareu pa bay paga.
Algun consumidor a haya nan cobranza na cas via post y tambe email, y a keda babuca pa mira e suma cu a aparece riba e papel. Esey ta loke e corant The Daily Herald a mustra den su edicion e siman aki.
Aki mes por mira un cobranza cu un ciudadano a ricibi pa bay paga, esta di riba di mey miyon Florin. E corant a publica e cobranza, cu ta indica cu e invoice ey ta pa e suma di 531.607 Florin.
Diferente cliente cu a casi cay flauw ora di mira e suma grandi ey pa bay paga, a core yama reclama e compania NV GEBE.
A bin sali na cla, cu e cobranzanan cu a wordo manda via email a sufri di un problema tecnico durante e fase di prueba. Esey ta loke e compania GEBE a bisa awor den un boletin.
“Resultado di esey ta cu un cobranza grandi a wordo manda ekibocadamente cu a cubri e 12 lunanan anterior, esta di Februari 2021 pa Maart 2022, y di Maart 2021 pa Februari 2022.”
NV GEBE awor ta pidi publico pa deshaci di e cobranza grandi aki. Pero nan ta bisa cu e otro dos cobranzanan cu ta pa luna di Maart 2022 y April 2022 si ta corecto.


text:
WILLEMSTAD.- Aña 2017 a sera ku un kaso doloroso di un morto den tráfiko. E suseso a tuma lugá riba Weg naar Fuik algu alrededor di 11:30. E víktima tabata koriendo riba su skuter i segun fuentenan no ofisial, el a pèrdè kontròl aparentemente debí ku kaminda tabata muhá. Esaki a pon’é kore den skual bai dal su kurpa di tal manera ku esaki a resultá fatal. EXTRA a komprondé di fuente konfiabel ku e víktima a kaba di bandoná un ‘gezelschaap’ pa bai pasa tiru ku su yu, pero lamentablemente e no a yega.
Palabra di fortalesa ta bai pa famia di e víktima. Pa mas informashon buska bo próksimo edishon di EXTRA.


text:
Un sabio Boneriano (no ta nesesario pa menta su nòmber) a splika nos un biaha ku tin dos manera ku un hende por haña un laso íntimo ku un pida di tera. Esun ku tur hende konosé ta pa dera lombrishi di e beibi den tera kaminda el a nase. Asina ta ku hende ku a nase na Boneiru ta bisa ku nan lombrishi ta derá akinan. E ta nifiká ku e persona ei ta un oneriano ‘legítimo’, es desir outóktono, manera nan ta bisa na Hulanda (‘autochtoon’)
Tira lombrishi
Otro manera pa bira un Boneriano ‘legítimo’ òf ‘outóktono’ ta pa ‘tira bo lombrishi’ akinan. Awor, e palabra ‘tira’ tin diferente konotashon na Papiamentu. Nos mester suponé ku e sabio no tabatin e konotashon seksual den mente. E tabata kier men ku ta eksistí otro manera di dera bo lombrishi. En bes di der’é físikamente den tera di Boneiru, bo por bai bèk te kaminda bo a nase, kolektá un tiki di e tera kaminda bo lombrishi original ta derá, bini bèk Boneiru i stroi e tera riba un parti di Boneiru, por ehèmpel den bo kurá di kas. Di e forma ei b’a ‘tira bo lombrishi’ na Boneiru. Bo por hasi esaki mentalmente òf físikamente.
Boneriano outóktono
Ya hopi hende a tira nan lombrishi na Boneiru di e forma aki kaba. Nan ta mesun Boneriano ‘legítimo’ ku esnan ku a dera nan lombrishi akinan. By the way, e palabra ‘legítimo’ den e konteksto aki no ta korekto. Nos no por bisa ku hende ku no a dera òf tira nan lombrishi na Boneiru no ta legítimo. Tur hende ta legítimo. Úniko kos ku nos por bisa ta ku tin hende outóktono di Boneiru (esnan ku a dera òf tira nan lombrishi akinan), i tin hende (seguramente ‘legítimo’ tambe) ku ta gusta bishitá Boneiru, pero ku no tin intenshon di keda.
Tiramentu di lombrishi tin su kompromiso
Tur hende ta liber (‘vrij’) pa tira su lombrishi na Boneiru, si e ta deseá esei. Pero e tin su kompromiso (e no ta ‘vrijblijvend’). Si bo ta hasi’é, bo ta akseptá responsabilidat (huntu ku tur otro Boneriano) pa e bienestar di Boneiru.


text:
Tur hende ta bisa ku e kandidato presidensial Dennis Kucinich no tin chèns pa gana elekshon presidensial otro aña. Sin embargo, ARCO ta sosten’é, pa motibu ku e ta e úniko kandidato ku lo trese un kambio positivo den polítika mundial.
Di kon wòri ku elekshon na Merka?
Ounke na Antia nos no por vota pa elegí un presidente na Merka, tòg nos ta di opinion ku ta importante pa dediká tempu na e elekshon aki i asta pa sostené un di e kandidatonan aktivamente. Pasobra awendia e presidente Merikano ta infl uenshá polítika Antiano direktamente. Asta nos por bisa ku demokrasia no ta real mas, si solamente Merikano por vota pa nan presidente.
Un ehèmpel. Nos amigu Hugo Chanvez a disidí di hinka su pais den un soshalismo a la Cuba. Merka su reakshon pa ku esaki lo tin efekto direkto pa nos na Antia. Tòg
nos no a haña chèns pa vota pa e presidente Merikano ku ta bai tuma e tipo di desishonnan klave aki. Esei realmente ta antidemokrátiko! Mundu ta na rant di kambia drástikamente. Nos tur mester hasi loke ta na nos alkanse pa perkurá ku e kambionan aki lo bai den bon direkshon. Nos por papia ku Merikanonan bibá na Antia, splika nan ku Kucinich t’esun mas mihó i di kon e ta esun mas mihó pa Antia tambe. Merikano bibá na Antia tin derecho di voto na Merka (nan ta ‘absentee voters’).
Kucinich ta kere den pas realmente. For di komienso e tabata kontra e guera na Irak. For di basta aña kaba el a boga pa gobièrnu di Merka instalá un Departamentu di Pas ofi shal pa propagá pas rònt mundu. Kucinich ta e úniko kandidato presidensial ku a entregá un proposishon di lei pa duna tur Merikano kuido médiko. Na Merka tin +/- 45 miyon di hende ku no tin nan kuido médiko sigurá.


text:
Resultadonan di Beisbòl Profeshonal Hapones Nippon ayera:
- Tokyo Yakult Swallowsa derota Hanshin Tigers ku skor di 4-2
Wladimir Balentien a drenta komo batido emergente i tabata tin 1 base por bola i 1 kareda empuha. Wladimir ketu bai tin problema ku su tendon di Achilles robes. Wladimir tin un promedio di .299
- Rakuten Golden Eagles a gana Fukuoka SoftBank Hawks ku skor di 4-3
Andruw Jones a konekta 1 hit den 3 turno na bate ku 1 base por bola. Andruw tin un promedio di .215
Resultadonan di Beisbòl Liga Grandi di ayera:
- New York Yankees a perde di Toronto Blue Jays ku skor di 4-3
- Philadelphia Phillies a perde di New York Mets ku skor di 6-5
- Cincinnati Reds a derota Pittsburgh Pirates ku skor di 3-2
- Minnesota Twins a perde di Baltimore Orioles ku skor di 12-8
Jonathan Schoop no a hunga den e partido aki
- Boston Red Sox a derota Tampa Bay Rays ku skor di 3-0
- Detroit Tigers a perde di Chicago White Sox ku skor di 6-2
- Texas Rangers a perde di Houston Astros ku skor di 3-2
- Chicago Cubs a perde di St. Louis Cardinals ku skor di 9-6
- Oakland Athletics a perde di Los Angeles Angels ku skor di 8-1
- Milwaukee Brewers a perde di San Francisco Giants ku skor di 15-5
- Colorado Rockies a perde di Arizona Diamondbacks ku skor di 6-2
Didi Gregorius a konekta 1 doblete den 3 turno na bate ku 1 kareda anota i 1 base por bola. Didi tin un promedio di .213
- Los Angeles Dodgers a derota San Diego Padres ku skor di 7-1
Kenley Jansen no a picha den e partido aki
- Washington Nationals a perde di Seattle Mariners ku skor di 5-3
- Miami Marlins a perde di Atlanta Braves ku skor di 1-0
Andrelton Simmons a konekta 2 hit den 4 turno na bate. Andrelton tin un promedio di .247
Partidónan di Liga Grandi pa awe:
- Boston Red Sox kontra Tampa Bay Rays
- New York Mets kontra Miami Marlins
- Philadelphia Phillies kontra Atlanta Braves
- Minnesota Twins kontra Baltimore Orioles
- Pittsburgh Pirates kontra St. Louis Cardinals
- Milwaukee Brewers kontra Chicago Cubs
- Detroit Tigers kontra Cleveland Indians
- Seattle Mariners kontra Oakland Athletics
- San Francisco Giants kontra Colorado Rockies (doubleheader)
- Texas Rangers kontra Kansas City Royals
- Washington Nationals kontra Los Angeles Dodgers
Breve:
Liga Menor Dobel A
- Curt Smith no a konekta hit den 3 turno na bate ku 2 base por bola i 1 kareda anota pa Springfield Cardinals. Curt tin un promedio di .262
- Hainley Statia a konekta 3 hit den 3 turno na bate ku 1 kareda empuha pa Huntsville Stars. Hainley tin un promedio di .273
Liga Menor Klase A
- Darren Seferina a konekta 1 hit den 4 turno na bate ku 1 base por bola i 1 kareda anota pa State College Spikes. Darren tin un promedio di .289


text:
ORANJESTAD – E hombernan Venezolano biba na Aruba, R.G.Z. y J.T.R., ayera mainta a presenta den Corte pa e caso penal cu Ministerio Publico a cuminsa contra nan.
ARUBA NATIVE por a compronde cu R.G.Z. y J.T.R. ta wordo acusa di falsificacion y labamento di placa riba 9 Februari 2018. E caso ta relaciona cu e 46 baranan di oro cu a detene R.G.Z. cun’e na aeropuerto, na momento cu e kier a viaha pa Hulanda.
Fiscal ta haya R.G.Z. y J.T.R. ta culpable di a transporta ilegal 46 baranan di oro cu ta pisa 55 kilo. Fiscal a exigi 12 luna di prison pa J.T.R. di cual 6 luna ta condicional y castigo di prison igual na loke R.G.Z. tabata sera. Tambe el a exigi pa confisca e 46 baranan di oro cu ta hinca den un caha fuerte na Banco Central.
46 BARA DI ORO INTERCEPTA
Hues a cuminsa cu R.G.Z., kende a wordo deteni na aeropuerto cu e 46 baranan di oro cu ta pisa mas o menos 55 kilo. R.G.Z. a bisa cu e 46 baranan di oro tabata den dos maleta pa asina e por mobilsa mas facil. El a bin for di Venezuela cu e maletanan aki. Na Venezuela el a haya e baranan aki for di Douane Venezolano. Dia 8 Februari 2018 el a yega Venezuela. Su siguiente dia el a viaha pa Aruba pa sigui pa Schiphol Hulanda y despues Dubai. El a bisa cu J.T.R. a bis’e pa haci esaki. El a bisa cu diferente biaha el a yega transporta oro for di Aruba – Schiphol – Belgica of Dubai. Esaki tabata promer biaha cu el a bay busca e baranan for di Venezuela. Normal e baranan ta bin den un avion priva for di Venezuela y na Aruba, R.G.Z. ta busca esakinan for di Douane di Aruba, cu tur e documentonan necesario.
R.G.Z. tabata haya for Douane di Aruba, documentonan seya di e oro pa asina e por sigui viaha pa Schiphol y Dubai. Hues a bisa cu e no a mira documentonan di Douane Venezolano den e documentonan cu el a mira.
BARANAN DI ORO SIN DOCUMENTO DI VENEZUELA
Ta asina cu J.T.R. tambe sa haci viahe pa hiba baranan di oro. El a splica Hues con tur cos ta hinca den otro. El a bisa cu e compania Pa Oro International, estableci na Curacao, ta pidi’e cu su compania, pa transporta baranan di oro pa diferente empresa cu ta smelt oro. Pa Oro International ta manda e documentonan pa Douane Aruba pa haya aprobacion. Unavez cu tur cos ta cla, ta haya e baranan di oro na Douane Aruba. E baranan tabata bin den un avion priva for di Venezuela. Segun J.T.R., esaki tabata sosode durante 8 aña largo sin ningun problema, te cu dia 9 Februari 2018. El a splica cu pa e transporte 9 Februari 2018, el a acerca Douane pa mira si tin mester di documentonan extra mirando cu Gobierno Venezolano a prohibi exportacion di koper, silver. Douane Arubano a bisa cu no tin ningun problema y a aproba e documentonan di e baranan di oro. Door cu a para vuelonan priva, mester a usa un vuelo comercial y mester a bay busca e baranan di oro serca Douane Venezolano.
Hues a remarca e ta parce cu e baranan di oro ta yega Aruba sin documentacion di Douane Venezolano. J.T.R. a bisa Hues cu e ta imagina cu e aerolinea cu ta trece e baranan di oro, ta percura pa e documentonan.
Fiscal a remarca, con por ta cu ta transporta asina hopi bara di oro balora na 2 miyon dollar, sin cu tin documentonan, siendo cu e ta castigabel segun ley di Venezuela. J.T.R., a bisa Hues cu si un aerolinea ta bin cu e oronan, e mester a pasa henter e proceso na Douane Venezolano promer cu e avion por sali y bin Aruba.
DOUANE YENA INFORMACION ROBEZ INCONCIENTE
Fiscal a bisa Hues cu 9 Februari 2018, Polis a detene G.R.Z. den aeropuerto cu 55 kilo di oro na momento cu e kier a viaha cu KLM pa Hulanda. El a traha pa J.T.R. kende despues a wordo deteni. J.T.R. tin compania cu ta transporta oro for di Venezuela pa e compania Pa Oro International na Curacao. Fiscal a señala cu for di ningun caminda por mira cu e oro ta procedente di Venezuela. E baranan di oro balora na 2 miyon dollar, ta sali for di Aruba caminda Douane ta pone cu e baranan di oro ta procedente di Aruba. E ta haya cu e informacion riba e documentonan ta falso y Douane Aruba inconciente tabata haci esaki.
TRANSPORTA ORO ILEGAL
Fiscal a mustra cu Januari 2018, Venezuela a prohibi exportacion di koper y silver for Venezuela pa Aruba y Curacao. Esey a pone cu tanto Aruba como Curacao a introduci leynan cu mester tin aprobacion di Banco Central di Venezuela y tambe autorizacion di Banco Central di Venezuela pa exporta baranan di oro. El a bisa cu ningun di e documentonan aki tey hunto cu e 46 baranan di oro. El a mustra cu Venezuela a introduci ley cu castigo di 8 pa 12 aña di prison pa exportacion ilegal di entre otro oro.
LABAMENTO DI PLACA
Fiscal ta haya cu aki tin labamento di placa. E ta haya cu e oro ta for di procedencia criminal. E oro a wordo saca ilegal. A cumpra e oro cu 2 miyon dollar cash. El a bisa cu tin potret di e suma grandi aki, cu lo ta procedente di droga. El a bisa cu ni J.T.R. y G.R.Z. sa di procedencia di e oro. J.T.R. ta transporta oro pa Pa Oro International cu ta envolvi den e transporte ilegal di oro. E compania Oro Azul na Venezuela lo ta e compania cu a bende e oronan. Pa Oro International a cumpra e 55 kilo di oro pa 2 miyon dollar. A investiga na Venezuela y a resulta cu Oro Azul ta un negoshi chikito na Venezuela cu ta bende cosnan chikito.
CASTIGO
Fiscal a exigi pa G.R.Z. castigo di prison igual na loke e tabata sera caba. Pa J.T.R. el a exigi 12 luna di prison di cual 6 luna ta condicional cu 2 aña di prueba. Fiscal tambe a exigi pa confisca e 45 baranan di oro.
Hues awor ta bay studia e caso y dia 14 July 2022 lo tin setencia.


text:
Credito pa e fotonan: Cruz Cora Aruba y Cruz Cora Curaçao
Alcansando 3500% mas persona cu prome – e caminda di Cruz Cora pa digilitacion na e islanan den Caribe Hulandes ( Curaçao, Aruba y Sint Maarten).
E branchnan di Cruz Cora den e paisnan Caribe Hulandes, Aruba, Curaçao y Sint Maarten a mira nan trabou aumenta tremendamente, casi di nochi pa mainta, ora e corona crisis a hit nan. Nan a pasa di asistencia di 5 – 200 famia pa luna cu voucher pa cuminda pa yega na un cantidad enorme di 7000 famia pa cada branch. Con? Door di digitalisa mes ora nan operacionnan, cu ayudo di Cruz Cora Hulanda (NLRC) y su team di
“E reto mas grandi tabata pa cambia e manera di pensa pa traha online”, Maisy Scharbay, branch manager di RC Curaçao, a bisa.
Actualmente e branchnan ta yuda 20-30% di e población cu cuminda y articulonan di higiena. Awor aki e ayudo ta wordo duna usando hermentnan digital.
Despues di e registracion personal online via Kobo, un fuente liber pa haya informacion mobil , ta pidi beneficiarionan potencial nan informacion personal si nan ta fit e criteria deseabel y ta puntra nan ki modalidad nan ta prefera (cuminda cayente, pakete di comestibel of e-voucher. E potencial beneficiario ta haya un yamada na telefon of cu Skype, durante cua ta check nan informacion personal. Tambe ta splica nan cu tin un criteria di seleccion y cu nan mester fit den esaki.
Unabes acepta, nan informacion ta wordo transporta di Kobo pa un base di informacion di un Customer Relation Management (Maneho di Relacion di Cliente) di unda tur ayudo y comunicacion ta cuminsa. E unico papel cu ainda ta wordo usa ta e lista di entrega cu e firma di e beneficiarionan, confirmando cu nan a ricibi e ayudo.
“Actualmente, hasta esakinan ta wordo gescan y warda online”, Caroline Delori, delegado regional di ayudo social di NLRC, ta bisa.
Trahando digital a drecha e comunicacion y compromiso cu e benificiarionan. Pa yuda e beneficiarionan a usa
“A manda mas o menos 150.000 mensahe. Por ripiti e criteria di seleccion, pero a la ves por haya facilmente noticianan falso of scams. Tambe, nos nunca a haya asina un reaccion halto pa nos evaluacionnan ”, Tijs Ziere, Cash Information Manager di 510, kende a programa e CRM pa fit e necesidadnan di Cruz Cora den Caribe.
“Posibelmente e parti menos bon di traha digitalmente ta cu e contacto directo di persona a reduci. Nos ta haya falta di e coneccion cu hende cara cara. Di otro banda, e moda di traha aki ta exactamente loke ta haci cu nos por haci nos trabou durante COVID mas proteha ”, Maisy Scharbay ta bisa.
Cambia un strategia durante un crisis socio-economico ta tuma tempo, locual no ta un escohencia facil, especialmente ora hende ta depende di e ayudo cu bo ta duna”, Michel La Haye, director di Cruz Cora Aruba ta bisa.
Sinembargo e ta convenci cu algo drastico mester a wordo haci. E ta smile, “
Cambia pa trahamento digital den un pais caminda traha cu banco online no tabata posibel prome cu e crisis, a mustra di ta un mehoracion y un desafio.
“Dos boluntario a nenga literalmente pa usa un laptop. Mi a pone e laptop riba nan lessenaar toch. Hunto nos a discuti nan dificultad cu tecnologia nobo, pero tambe e potencial beneficionan cu e tin pa nos tur ”. Maisy Scharbay ta hari scondi: “
Realmente, tanto contrata maneho mas halto, como motiva pa traha digitalmente di principio, ta necesario pa un cambio suave y un cambio di manera di pensa.
“Hende hoben ta un gran ganashi, door cu nan por desaroya e proceso digitalisa”, Caroline Delori ta bisa.
Finalmente, e impacto ta mas grandi cu solamente pa e famia di Cruz Cora y e beneficiarionan so, ya cu cambio di e manera di pensa a socode riba e isla henter. Door di ta partner den e programa di ayudo, hopi organisacion a participa na e manera nobo di traha. Usando e software di CRM a permiti asina pa crea un database central den cua tur beneficiario (potencial) ta registra y evitando duplicacion. Di eynan, nan ta wordo apunta na un organisacion. Pa traha safe cu hopi hende y organisacionnan den e mesun database ta posibel ora por blokea informacion personal y autorisacion pa acceso den e sistema por wordo ahusta door di un miembro di e team.
“Despues di algun ora di training solamente, hopi hende ya por traha den e sistema y pidi informacion no personal of grafico cu nan mester, mientras nos ta tene nos na e guia europeo pa privacidad GDPR“, Tijs Ziere ta bisa.
Digitalisacion ta esencial pa nos trabou den futuro. E por wordo organisa facilmente cu e manera di pensa positivo di e miembronan di team y cu algun ayudo di desplego internacional, uso di experticio di e team digital di data 510 y un compania di IT local
“Laga nos yuda otro pa hiba un trabou significativo un paso mas dilanti”, Maisy Scharbay ta bisa.
Manera un dicho na Papiamento ta bisa: “Si un man laba otro, nan tur dos ta bira limpi”.


text:
Oranjestad-Jossy Tromp, actualmente rector saliente di Colegio Arubano, a presenta tres obra literario cu el’a skibi na Biblioteca Nacional siman pasa.
Den un sala completamente yen, den presencia di su famia y conocirnan, e presentacion oficial a tuma lugar. Presente como representante di Parlamento di Aruba tabata Evelyn Wever-Croes, lider di fraccion di MEP.
Mirtho Lacle tabata e maestro di ceremonia di e anochi aki, dedica na dia internacional di poesia y teatro, y a sa di cautiva e atencion constante e publico na su forma unico. E presentacion di e obranan di Jossy Tromp tabata na encargo di Elton Lioe A Tjam, ken a hiba un entrevista cu Jossy Tromp, y asina a comparti detayes di e tres obranan.
E bukinan tabata na benta tambe pa 10 florin, y e gran mayoria di e bukinan disponible a bai.
“Mi ta contento di por a forma parti di e anochi aki, cu tabata uno sumamente interesante y sigur tambe inspirativo. Mi ta felicita sr. Tromp cu e tres bunita obranan, especialmente pa su perseverancia, pasobra apesar di su trabou pisa como rector di Colegio Arubano, e por a traha tempo pa completa e obranan. Un di mi deseonan ta pa skibi obranan literario, talves despues di mi carera politico mi tin poco mas tempo cu mi por dedica na esaki”, tabata palabranan di sra. Evelyn Wever-Croes, lider di MEP.


text:
Bonbini partido POR
12 December 2016
En conexion cu fundacion di e partido politico Pueblo Orguyoso y Respeta (POR), directiva di partido Aruba su Bienestar Organisacion (ABO), funda dia 10 di december 2014, ta manda palabranan di pabien y ta desea e partido nobo exito.
Ta bisto cu campaña electoral pa eleccion 2017 a cuminsa. Partido ABO for di awor caba, kier haci uzo di e oportunidad tambe pa desea forsa y exito na tur otro partido politico (RED, UPP, AVP, MEP, PPA y kisas algun otro nobo), cu lo participa na eleccion 2017.
Partido ABO ta consciente cu ta trata aki di contrincantenan den arena politico, sinembargo partido ABO ta spera cu tur partido lo hiba un campaña na nivel, un campaña cu ta respeta e dignidad y e mente independiente di e electorado. Un campaña cu ta digno di e pueblo. Pa es motibo aki, partido ABO ta urgi pa e ley riba financiamento di partidonan politico wordo implementa prome cu eleccion, pa asina pueblo lo haya sa di unda e fondonan ta bin pa e campañanan miyonario di algun partido politico. Pa asina pueblo haya sa cua partido ta independiente y cu realmente kier sirbi e interes di pueblo, y cua partido ta mara caba na un patrocinado y su interes.
Bonbini partido POR.


text:
Division Honor
Playoff final di Division Honor 2021-2022 a yega, Dakota ta enfrenta RCA p’e titulo
Un final Clasico E gran final di Aruba su futbol alfin a yega, y e dos faboritonan grandi, Dakota y RCA, mes...
More News
-
Division Honor/ 3 months ago
Resumen y antesala di Division Honor, falta cinco partido mas pa haya sa ken ta bai playoff
Resumiendo Locual a resalta mas den siman 13 ta e hecho cu SV La Fama keto asina a pasa bai...
-
Siman 12 – tabla di posicion a sacudi, top dos ta mas defini, pero cinco ekipo ta disputando pa drenta top cuater.
Resumen: E bataya pa top di tabla a keda defini p’e minimo di margen den e siman aki. Dakota y RCA...
-
Resumen Division Honor – Resultadonan sera y otronan hopi abulta – Riverplate, den bataya pa top cuater
Resumiendo e ultimo siman y comentario Den siman 11 – Dakota y RCA a keda cabes-cabes den e careda pa number...
-
Siman 10 – Division Honor a cuminsa atrobe – den di dos rond tur wega ta crucial
Division Honor a ‘start-sali’ e weekend aki un biaha mas despues di e receso di dianan di fiesta di fin...
-
‘Executive Mentorship Program’ workshop di AVB hunto cu Concacaf
Diasabra a cuminsa dos dia di EMP (Executive Mentorship Program) workshop pa e bestuur di AVB, cu asistencia di David Sabir...
-
Awe AVB ta celebra 90 aña di existencia
Arubaanse Voetbal Bond (AVB) awe diasabra 29 di januari 2022 ta celebra nobenta aña di existencia. Tabata nuebe decada pasa cu...
-
RCA ta gana La Fama 1 – 0 pa un three-peat di Copa Betico Croes
Diamars bou di un interes grandisimo, RCA y La Fama a enfrenta otro den e gran final di Copa Croes 2022....
-
AVB lo celebra nan di 90anja aniversario cu un All Star Game
Dia 29 di Januari proximo, e federacion di futbol, AVB lo cumpli 90 anja. Y mas cu claro mester celebra e...
-
Copa Betico Croes/ 6 months ago
SC United ta gana Rooi Afo pa penalty y ta avansa den Copa Betico Croes 2022
Cayman nan di Rooi Afo no a logra un otro sorpresa den Copa Betico Croes y ta perde pa medio di...
-
Copa Betico Croes/ 6 months ago
Sporting ta elimina Caravel pa medio di penalty
Diasabra anochi e prome sorpresa a cay den e Copa Betico Croes 2022 ora cu Sporting ta elimina Caravel. Un wega...


text: EINDHOVEN, Hulanda – Ku un viktoria di 4-2 riba NEC, PSV ta sigurá nan posishon den Liga di Kampion nan. Jürgen Locadia a hinka e di kuater gol pa PSV den di 90 minüt di e partido. Kolega di ekipo di Locadia, Jetro Willems tabata klave den tres di e gol nan di PSV. Den di 9 minüt di partido Willems ta kobra un sake di man largu ku e hungadó Daan Bovenberg di NEC no ta kontrolá i kabese den propio gol. Un par di minüt promé ku tempu di sosiegu Willems ta bolbe kobra un sake di man largu ku Ola Toivonen di PSV ta hinka den net. Na di 78 minüt Willems ta tuma un tiru duru riba gol di NEC ku kiper Gábor Babos no por a wanta i ku Jeremain Lens ta hinka den gol.


text:
Diadomingo 10 di juni 2018 a tuma lugar continuacion di e playoff Division Damas den CDGT na Dakota. Britannia e actual lider di e playoff aki a topa contra RCA cu ta na di 3er lugar riba standing. Britannia den nan prome wega di e playoff aki a topa contra di La Fama y ta gana e wega cu e score 2-0. Den nan segundo compromiso ta gana di e propio RCA cu e score di 2-1. Britannia ta cai venci den nan di tres compromiso contra di e muchanan di Madiki Riverplate cu e score di 0-2. Esaki nan tabata e wega nan di e prome round. Den e di dos round ta gana di La Fama 2-1. Britannia vs RCA round 2.
Den e wega di diadomingo nos mester bisa e equipo di RCA a sali pone basta preshon riba nan contricante y crea algun oportunidad pero no por a concretisa, den un contra atake di e equipo di Britannia pa ser exacto na di 18′ di wega ta logra habri e marcador cu un cabezaso di Mylene Croes #10 pa Britannia bai ariba 1-0. Na di 33′ di wega RCA ta logra empata e wega pa medio di e hungador Lizanne Kelly #30 na un gol pa banda. Final di e prome tempo ta termina den un empate na un gol pa banda.
Den e segundo tempo e equipo di RCA ta sali pone basta preshon riba e equipo di Britannia. Na di 63′ di wega Jennifer Henao #11 di Britannia ta logra score pa bai ariba 2-1. Den un pifia di e keeper di RCA ta bai saca e bala pa su defensa y ta faya barbaramente ta duna Mylene Croes #10 e bala caminda e no ta basila y ta deposita e bala den net pa asina Britannia bai ariba 3-1 na di 73′ di wega. Den tempo extra 90+2′ RCA ta logra score pa corta ventaha na 2-3 caminda cu Lizanne Kelly #30 ta pone un otro gol riba su nomber. Final di e wega Britannia ta gana di RCA 3-2 y asina tambe ta clasifica pa e gran Final faltando un wega mas pa hunga contra di Riverplate cu lo tuma lugar diahueps 14 juni 2018 den CDGT pa 8or pm.


text:
The Curaçaoan national anthem was written by Guillermo Rosario, Mae Henriquez, Enrique Muller, Betty Doran and composed by Frater Candidus Nowens, Errol “El Toro” Colina.
Lanta nos bos ban kanta grandesa di Kòrsou; Kòrsou, isla chikitu, baranka den laman! Kòrsou, nos ta stima bo ariba tur nashon. Bo gloria nos ta kanta di henter nos kurason. Nos pueblo tin su lucha, ma semper nos tin fe di logra den tur tempu viktoria ku trabou! Ban duna di nos parti p'e isla prosperá. Laga nos uni forsa p'asina triumfá. Nos patria nos ta demonstrá onor i lealdat, meskos na e bandera union di nos nashon. Nos bida lo ta poko pa duna nos pais, luchando uní pa libertat, amor i komprenshon. I ora nos ta leu fo'i kas nos tur ta rekordá Kòrsou, su solo i playanan, orguyo di nos tur. Laga nos gloria Kreador tur tempu i sin fin, k'El a hasi nos digno di ta yu di Kòrsou!
Curaçao is known for Diving


text:
Oranjestad-Departamento di Salud Publico Aruba (DESPA) ta tene tur aña campaña pa conscientisa pueblo riba e importancia pa elimina criadero di sangura di Dengue (Aedes aegypti). En conexion cu esaki e aña aki DESPA ta entregando na tur kleuter, lagereschool y scolnan pa enseñansa special un “Lespakket Dengue” renoba. E “lespakket Dengue” a wordo adapta, teniendo na cuenta e nivel di enseñansa di tur mucha. E “lespakket” ta contene un “lesbrief” cu informacion necesario pa docente y informacion en general di Dengue manera entre otro con bo por reconoce e sangura (Aedes aegypti) cu ta transmiti Dengue, con Dengue ta wordo transmiti y con bo por evita Dengue y criadero di sangura Aedes aegypti.
Tambe e ta contene diferente material manera entre otro un dvd informativo, buki Gino y e sangura di Dengue y ilustracionnan educativo pa diferente nivel di enseñansa. E prome “lespakket Dengue” a wordo entrega dialuna dia 7 di april riba dia Mundial di Salud na scol basico Kudawecha. Durante e siman cu ta bin Gele Koorts en Muskieten Bestrijding (GKMB) lo ta repartiendo e “lespakket Dengue” na tur otro scolnan di enseñansa preparatorio, basico y enseñansa special na Aruba.
Cu esaki DESPA ta spera di por aporta mas na e conocemento di e malesa Dengue cerca nos muchanan y asina promove e importancia di prevencion pa cu esaki. Pa mas informacion por tuma contacto cu Departamento di Salud Publico, telefon 522-4200 of cu GKMB na 585-3325.


text:
Biblioteca Nacional Aruba ta habri 5 dia pa siman di 8or di mainta pa 5or di atardi pa busca informacion, entrega y fia buki, pa lesa of traha si mester un lugar trankilo y silencio pa por focus.
Por traha riba computer cu Internet y tambe tin WIFI gratis pa por comunica cu otro. Biblioteca na Playa ta habri te 7or di anochi riba diaranson y biblioteca San Nicolas ta habri te 7or di anochi riba diamars.Biblioteca ta ofrece publico e servicio pa busca den catalogo online pa medio di e Homepage di su website.
Asina por busca diferente autor, topico of titulo y otro informacion for di cas mes. E plataforma digital ta habri 24 ora pa dia, pa un y tur. Miembronan cu ta desea di fia Ebooks por lesa mas di e servicio aki riba e mesun website. Pa tur pregunta por yama 528 1500.


text:
Miembro Trabou Pa Kòrsou TPK, Abigaïl Mahalja Boelijn Lesa, investigá, sifra, rapòrt, website, google i lei mes nada Parlamentario nan mester madurá den sala di parlamento Stòp di tuma tur kos personal i wak pais
Abigaïl (Abi) Boelijn di Trabou pa Kòrsou TPK pa algun luna ta sigui reunionnan di parlamento di Kòrsou. Boelijn a bin ta konstatá un aktitut di falta di madures ora parlamentarionan ta atendé asuntu di pais den sala di parlamento. Den e órgano mas haltu di pais Kòrsou, na luga di nos parlamentarionan kuminsá duna i mustra e bon ehèmpel pa komunidat.
Mantene e kultura di nos norma i balornan ku nos grandinan a siña nos, pa kada un kos chikitu ta kuminsa un diskushon EMOSHONAL sin kontenido. Asina nan tende nan nomber, ta pidi presidente “persoonlijke feit”. Ta asina lihe un parlamentario ta trapa tenchi di pia di un otro parlamentario?
Pero ora ta trata di kontenido mes, algun ta papia 20 minut largu sin bisa nada ku kontenido di e topiko di reunion. Ta hopi bisto ku diferente parlamentario no ta lesa, investiga i prepara prome ku reunion. Pero pa diskuti emoshonal sin kontenido si nan por. Boelijn no ta ninga ku e parlamentario nan ta refleho di komunidat.
Boelijn ta hasi un yamada na parlamentarionan pa stòp di ataka otro, pero informa boso mes promé i kontraresta otro su ponensia ku informashon bon fundá ku sifra i ehempelnan lokal i internashonal. Bisa for di kua rapòrt, pagina di wèp of dokumentu bo a sake. Awendia tin asta google. Purba di konstruí i sea transparente pa pueblo. Pueblo mester kuminsa mira parlamento bèk komo ehèmpel pa asina Kòrsou kuminsa bai dilanti.
Boelijn ta remarka ku kanando den bario, pueblo ta bisa di ta kansa di mira negatividat kaminda nan mes tin problema. Parlamentario nan kuminsá bini ku solushon, stop di keda papia hopi sin bisa nada, ataká otro sin bin ku solushon ku ta laga pueblo mira ku ta di berdat nan tin bon intenshon pa nos país. Stop ku e komportáshon di selebridat ku no ta yena pueblo su barika. Pueblo ke mira e lus di speransa.


text:
ORANJESTAD – Recientemente tabatin varios delegacion na Aruba pa yuda riba diferente tereno. Un di e delegacionnan ta IMF cu ta reuniendi cu diferente departamento y instancia pa asina yuda riba e tereno di evaluacion cu nan ta haci regularmente. Ademas nan durante di nan bishita, nan ta yuda cu otro temanan tambe manera presupuesto, impuesto y reforma fiscal.
Prome Minister Wever – Croes a splica cu banda di IMF, tin un delegacion cu yama TWO Hulanda (loke lo bira COHO den futuro), cu ta bin Aruba pa papia cu tur instancianan pa hunto cu Aruba, traha riba e “uitvoeringsagenda” di e di tres kwartaal di e aña aki (juli-augustus-september).
“Semper 1 luna prome nan ta bin y nan ta sinta cu tur hende pa nan por haya un mihor bista di kico ta posibel y kico no ta posibel. Den cuadro di esaki a dicidi di laganan mira un parti bunita di Aruba y a tene e encuentro na Savaneta na Aruba Ocean Villas, pa combersa y intercambia ideanan cu nan.”
Aruba Ocean Villas ta di un señora local determina y dinamico, cu a realisa e bunita inversion aki riba propio forsa. Esaki kier a mustra tambe na e bishitantenan, cual ta e poder cu e hende muhe tin ora cu nan propone nan mes.
Terminando, Prome Minister Wever – Croes a expresa cu ta hopi importante pa mantene e relacion bon cu tur e instancianan aki, paso na fin di dia nan ta yuda nos cu evaluacionnan y esey ta algo cu ta aprecia.


text:
Gradicimento y Invitacion
Di parti yiunan, nieto/anan ,bisanieto/anan, rumannan y demas famia di nos difunto stima.
Francisca Agripina Werleman
Ta gradici tur esnan cu a haci acto di presencia na su despedida y tambe na esnan cu a expresa nan condolencia sea via e-mail, Facebook, Whatsapp of cu un yamada. Danki di curason. Un danki special ta bai na Dr R.c Anthony (Dr di cas), Dr Raven, Imsan camacuri,Dr Cheng,Dr j.h Kock ,departamento di Icu hospital pa nan tremendo trabao.
Tambe na Aurora Funeral Home pa nan bon servicio.
Alabes nos kier a invita boso pa asisti na tres misa na honor di nos difunto:
Diahuebs, dia 23 di juni pa 6’or y mey di atardi
Diavierna, dia 24 di juni, pa 6’or y mey di atardi
Diasabra, dia 25 di juni, pa 6’or y mey di atardi
Tur na Iglesia Inmaculada Concepcion Santa Cruz.


text:
Recientemente e Flex-Team, cu ta un ekipo special di Cuerpo Policial Aruba, a tene varios accionnan rond di nos isla, na unda nan a confisca diferente articulonan y droga entre otro riba caya.
E flex-team a topa cu aglomeracion di hende den e areanan di Manuelitos, Cirkle-K, Hotel Bacarat, area di vivienda den Noord, Madiki y Seroe Patrishi, na unda cu man duro a trata e hendenan.
Banda di e localidadnan manera Lekker, De Olde Molen y Cas Casuela, a controla despues cu e luganan a cera y a core cu e hendenan for di sitio. Tambe e Flex-team a topa cu gruponan di hende banda di Eagle Beach, di cual nan tabata consumi alcohol y cu musica basta halto.
Polis a papia cu nan y a core cu nan for di e sitio. Diadomingo anochi tabatin un grupo di persona cu musica duro. Te cu 11:00 pm ta tolera musica cu un volumen abou. Un biaha mas den e parkeerplaats di The Village tabata tin un aglomeracion di hende y nan tabata consumi alcohol. A core cu nan for di e
sitio y na mes momento Flex-Team a controla esunnan cu tabata mustra sospechoso.
E Flex-Team di Cuerpo Policial a sigui controla durante e Carubbian Festival y tur cos a bay trankil. Banda di Carolina Bar a stop un Kia Rio color oro pa tene control, y aki a bin topa cu un tas preto
cu un marihuana maler, hennep olie y pipa di marihuana.
Polis di Flex-Team a confisca tur cos. Tambe a pasa controla den e area di Mabon y rond di Pacifico Restaurant. Den oranan di marduga e Flex-Team a topa cu un grupo di persona den e parkeerplaats di Heart Music Cafe. Aki nan a topa cu un Honda Fit shinishi y tabatin un homber para pafo. Na momento cu el a
mira polis, el a core bay for di e sitio y di biaha nan a bay su tras.
Ora cu a logra gara e persona, a nota cu e tabata tin su man robes cera, pero tambe a mira cu un saco tabata sali. E persona a regresa na e auto y a tira e saco patras den e auto. A nota cu den e saco tabatin pildo berde y cu esaki tabata XTC. Esaki a pone cu
polisnan di Flex-Team a pidi e chauffeur pa baha for di e auto y a mira un saco di marihuana. A haya saco di XTC, marihuana y cocaina, pero tambe a haya 7 saco di substancia color ros cu ta parce MDMA (Molly). E polisnan di Flex-Team a detene R.D.C y A.J.W. den e caso di Landsverordening Verdovende Middelen (L.V.M).
Den Johan de Wittstraat a topa cu un homber burachi pafo di un cas di prostituta, y e homber tabata pa bay na un bar ilegal. A detene y a trece warda, unda el a keda cera. Na diferente caminda a controla diferente auto y a topa cantidad di marihuana, saconan di cocaina, algun piedra di cocaina, sker, cuchiu y marihuana malers.
Den resumen di e accion di e Flex-Team tabata tin como resultado: 71 control, 3 de- tenido, 2 caso di L.V.M y 1 caso di buracheria.


text:
Kralendijk- E kompania Addo’s Book Toys and Gifts, ku tabata bende entre otro buki, koi hunga, pero tambe hopi produkto pa ofisina, ta bai sera su portanan.
Esaki doño di e kompania ku na tur a eksistí 12 aña i mei, Addo Stuur, a komuniká. Segun Stuur, su ousensia, pero tambe a ‘lockdown’ di algun siman, a kaba di kompliká situashon delikado di e kompania.
Addo’s a kuminsá den Kaya Grandi, bou di edifisio konosí komo ‘E Wowo’ pero despues a muda pa e mini-mall na Kaya Industria. Segun Stuur, den e tempu ei, esei tabata mas barata ku e lokalidat den Kaya Grandi. Ademas, segun Stuur a bisa e tempu ei, tabata tin lugá di parker den Kaya Industria, algu ku no tabata e kaso na e lokalidat di Playa.
Mas chikí
Aña pasá por a ripará ku e pakus di buki a bai di 2 unidat, pa 1 solo unidat i a bira mas chikitu. Sinembargo, esaki tampoko no por a yuda mas i awor e kompania ta bai sera por kompletu. E echo ku aña pasá e pakus Bruna a habri, ku pa gran parti tabata bende meskos ku Addo’s, pero ku mas surtido, no a yuda e situashon.
“Mi ta hopi gradesido na tur nos klientenan den transkurso di aña. Tambe nos a hasi hopi kos bunita den e añanan ei, manera presentashon di vários buki ku tabata tin un relashon ku Boneiru”, asina Stuur a bisa.


text:
Temporada cu Gabinete Eman tabata uza WEB manera grabelton
ORANJESTAD – E siman aki den Parlamento durante di tratamento di e tema Rapport Carmabi y e situacion di Rioolwaterzuiveringsinstallaties (RWZI), Prome Minister Evelyn Wever – Croes a ricibi diferente pregunta. Un di e preguntanan cu a bin di un miembro di Parlamento tabata encera dicon WEB no ta tuma e planta di purificacion di awa di riool over.
Prome Minister a duna di conoce cu na 2014 tempo cu Gobierno di AVP tabata na mando, WEB a nenga pa tuma over e RWZI.
Pa por duna un poco mas contexto na e situacion ta importante pa wak bek na kico tabata andando na aña 2014. 2014 tabata e aña di e Koninklijk Besluit (KB) di sr. Mike Eman, welga di hamber y hopi mas. E tempo ey e ‘hedging’ di WEB a bay fout a consecuencia di decision di un Minister encarga cu esaki. E hedge aki a costa pueblo di Aruba entre 300 pa 400 miyon florin, y a conduci cu WEB tabata den ‘rood’. Banda di esaki 1 october di e aña ey, Gobierno di AVP a hisa tarifanan di awa y coriente cu 25%. Aumento di medidanan impone riba comunidad a causa cu grupo di manifestantenan a subi caya y polis y riot comando mester a intermedia pa motibo cu situacion a sali for di man.
‘Den e scenario ey WEB a bisa cu financieramente nan no por carge. Cual ta compronde pasobra e ta un inversion adicional cu no ta un tarea di WEB. Ademas e ta un inversion adicional cu mester a tuma den e pio momentonan den existencia di WEB. E temponan cu Gabinete Eman tabata uza WEB manera un grabelton,’ Prome Minister a expresa. Pues si por a scapa e miyones aki por a soluciona problema di RWZI.
Awo tin e tema di ‘Liquified natural gas’ (LNG) pa cual Parlamentario a puntra si ta mihor pa inverti den RWZI enbes di LNG. Pa cual Prome Minister ta subraya cu e inversion den LNG ta pa reemplasa e Heavy Fuel Oil (HFO) cu ta wordo uza, pa WEB por genera e energia cu tincu genera. ‘WEB su core business ta genera energia, e mester HFO pa hacie, e ta bay stop di uza HFO y uza LNG. Nan mester di e fluho ey pa genera energia esey ta su core business.’
Prome Minster a sigui splica cu si WEB lo a tuma RWZI over, e lo ta un actividad nobo/adicional, pues e tempo ey nan a bisa no.
Concluyendo Premier Wever – Croes a bisa cu aworaki e no por bisa si esaki por of no por, e ta den man di Minister Arends cu ta esun encarga y cu ta buscando e alternativa.


text: Diadomingo a drenta informe di un caso di ladronicia di bebida alcoholico for di un supermercado na Tanki Flip, mesora a dirigi un patruya ba e sitio. Na yegada di e patruya a bin compornde cu aki ta trata di 2 turista cu ya a bandona e sitio. Pa suerte y atento a logra haya sa e number y den cual auto nan a bay. Mesora a manda un anuncio general y un otro patruya atento a nota cu e auto concerni ta banda di Citgo Palm Beach. Mesora a detene e turistanan aki na prome instante e turistanan a resisti pero a logra domina nan y a mira e evidencia di e botter di whisky den e auto. Polis a confisca e vehiculo y e alcohol y a bay cu esakinan na warda di Shaba pendiente investigacion.


text:
Serio Schotte a yora na televishon. Mi tabata sinta ta wak e interview di Schotte aki bèk. Mi a gewoon brua, mi e sa Schotte den tur e gedoe aki a lubida ta ken e ta.
Tur dia Schotte ta papia tokante e makambanan a hasi kiko, ta nan a pone tal kos pasa. Ami no ta bisa ku ta gaña e ta gaña ni nada, pero ami ke sikiera un dje uitspraaknan tokante Hulanda aki, tin un bewijs.
Paso bo no por ta papia malu dje hendenan, sin tin prueba ku ta bèrdat kos ta asina. Paso sino hende por bisa ku bo tambe ta un kriminal, sin tin prueba nesesario djesaki.
Pero esei ta un tema pa otr’un bia. Mi kos ta ku Schotte a yora bisa k’esaki ta independensia etc. (Bon manera pa sneak bo punto politiko den wega).
Despues ela kumisa papia tokante un señora “makamba” ku ela bai skol kune. I loke ela bisa sigiente a mane brua mi pone mi kumisa grawata mi kabes. Schotte a bisa lo sigiente:
Aparentemente e mentalidat di, ku nos ta otro’un tipo di hende, inferior na esun kolo kla, ta buta ku su aktitut tabata….
Serio Schotte?? Mi sa ku bo papiá ta zodanig ingesteld pa laga e pueblo sinti ku bo ta parti di dje. Tuurlijk, bo mag, ta di aki bo ta i bo ke e pueblo su voto.
Pero serio bo ta papiando di ta inferior na un hende kolo kla? Schotte maybe b’a lubida. Mi kier sa bo ta nasé na Kòrsou bo ta. Porta bo ta mitar Hulandes so, mi’n sa mes kiko bo roots ta eigenlijk. Pero e nòmber Gerrit no ta manera un nòmber krioyo di Otrobanda ofzo. Gerrit ta un nòmber ku ta zona mane gewoon Hulandes. Anto e fam Schotte meskos, no ta fam di hende pretu. Dùs ounke kuantu bo ta purba konvensé e pueblo di Kòrsou ku bo ta parti di pueblo. No lubida ken bo ta.
No papia di ta inferior na hende kolo kla, manera kos bo tambe no ta hende kolo kla. Porta bo ta un tiki bruintjes, esei ta dor di biba na Kòrsou aki. Paso dia Annemieke bin pasa mas ku dos siman fakansi na Kòrsou, e ta bai bèk ku bo kolo.
Dùs loke mi ke bisa ta, ku bo no tin ku ofendé hende su inteligensia si.


text:
Den fin di siman a tuma luga na Pos Chikito Ballpark final den Minor Division entre ekipo Liga Central Braulio Wester y Aruba North League. Minister Endy Croes tabata presente pa mira e tremendo partido alabes entrega premio. Liga Central Braulio Wester ta derota Aruba North Little League den tres wega sigui pa asina titula campeon den Minor Division.
Na final Minister di Enseñansa y Deporte Endy Croes hunto cu sr. Melvin Quillote a haci entrega di e bandera di campeon Division Minor na Liga Central Braulio Wester cu lo representa Aruba proximamente na Puerto Rico. Finalisando Minister Endy Croes ta felicita tur e hobennan cu a competi, boso tur a luci. Alabes ta gradici organisadonan y tur boluntario cu a haci e campeonato aki posibel y exitoso.


text:
E sonrisa semper tey y e pasenshi tambe pero esey no ta un esfuerso pa Front Services Manager di Aruba Hilton Resort, sino parti di su pasion pa su trabou.
Germaine Wever semper a gusta comunicacion y a kere cu su trabou lo ta den periodismo. Y como hoben, el a haci entrevistanan pa e programa InTop na TeleAruba. Particularmente tabata haci entrevista pa mustra kico tabata e opcionnan pa hobennan scohe un profesion.
Y ta durante un di su entrevistanan, el a bishita Aruba Hotel School, e tempo ey na Bushiri Hotel y su futuro a keda determina for di e momento ey. Germaine a namora di e idea di traha den turismo y a scohe pa bay AHS. “Mi a drenta scol di hotel di turismo cu 19 aña y mi no a sali nunca mas for di e mundo di hotel.”
Beca
E estudio na Aruba tabata cubri pa un beca di Sun Development y danki na Aruba Scholarship Foundation, e hoben a caba su estudio superior na Florida International University cla pa conquista e industria turistico di Aruba. “Mi ta hopi gradecido cu mi por a ricibi e becanan. Mi mama tabata viuda, no tabata traha. Mi tata a muri y mi no tabatin ningun sosten financiero di e banda ey.” E famia no tabatin forma pa paga un estudio na Merca pa mi.” Pa sostene su mes y paga diferencia nan cu e beca di Aruba no tabata cubri, Germaine tabata haci uso di tur e becanan chikito cu e universidad mes tabata ofrece y a haci tur su esfuerso pa keda cu su puntonan halto pa asina keda cualifica pa e sosten financiero.
Mientras cu e tabata na Merca, Germaine a traha na dos hotel, incluso un Best Western, pero asina cu el a haya oportunidad, el a bolbe Aruba unda el a traha na Wyndham y despues a bay Radisson Hotel. Mientras tanto Radisson a bira Hilton, pero pa Germaine, e cambio tabata unicamente e nomber, pasobra e tabata na su cas pafo di su cas.
Trabou cu pasion
Y pa Germaine, e hotel ta parti di subida y su coleganan ta manera su famia. Su media social ta ilustra e alegria cu Germaine y su coleganan ta expresa ora nan ta hunto, hasta den temponan dificil. “Mi ta gosa hopi di mi trabou. E duna hopi satisfaccion.” Pero, hasta Germaine Wever mester admiti cu no tur ora traha den turismo ta facil. Pasobra traha cu hende no ta facil. “E ta un ‘love-hate relationship,’” el a splica. “E ta un pasion, manera den cualkier relacion. Mescos cu den un matrimonio. Mester mantene e pasion bibo, pasobra si no, e ta bira un rutina.
Y traha den e sector no ta bira un rutina, si por busca e aspecto nan bunita di turismo. “Ta trata cu hende tur dia. Y no tur hende ta mescos. Cada persona cu bo atende ta diferente. Y si no tin e pasion, si no tin e coneccion, e no ta bay.” Y e relacion dedica ey no ta unicamente cu e bishitante, sino tambe cu empleadonan, cu coleganan. “Mester traha cu diferente departamento. Y tin biaha bo ta odia e circumstancianan, pero mayoria biaha bo ta gusta.”
Cliente hopi special
Tur cliente, tur bishitante ta special. Y tur ta sinti nan mes special pasobra nan a paga pa bin Aruba, cu no ta un destinacion barata. Como e persona encarga cu front desk, Germaine a experiencia hopi cu no tabatin problema pa expresa nan disgusto. Pero, Wever ya no ta mira turista, clientenan rabia como un problema. Es mas, e ta parti di e trabou y e sa con pa maneha un situacion asina. “Mi ta kere mi ta asina hopi tempo den e trabou, cu e ta bin di mes.”
Su acercamento ta simpel. Djis scucha e cliente. “Ta e basico cu bo ta siña. Esta scucha e turista, sinceramente. Mustra empatia. Y semper mester pidi despensa. Tur ora pidi despensa, perona un forma sincero tambe. E despensa mester ta genuino. Bo mester hinca bo mes den e otro persona, pasobra e lo ripara e diferencia.”
Y e recompensa ta mas cu djis un cliente trankilisa. Germaine a experiencia diferente turista cu e mester a atende, cu tabata rabia y cu awor ta amigonan real. “Varios di nan. Pero esun mas cu a keda cu mi, ta un meneer Britanico, cu hunto cu su casa a biaha rond mundo, y ta bin Aruba tur aña (cu excepcion den e pandemia).” E turista tabata hopi rabia cu algo den su kamber y bay Front Desk na Radisson pa zundra. “Mi ta corda cu cierto momento el a cana bay, pero despues e mes a bolbe pa disculpa pa su reaccion. Y di e dia ey, nos a bira hopi bon amigo. Te hasta e tabatin bin come na cas cu mi famia, of cu nos ta bay come hunto.” Esey ta aspectonan bunita di e trabou cu ta duna hopi satisfaccion, Wever a conta.
Y aunke cu un critica di turista ta cay duro pa comunidad, en general, Germaine ta scucha mas tanto comentario positivo. Un turista a bis’e un dia cu Aruba realmente ta ‘One Happy Island’ y a duna como motibo cu su casa, normalmente ta lanta tur mainta ta zundra. “Awe el a lanta contento,” e huesped a conta Germaine.
Maneho di desperdicio pa scapa turismo
Pero aunke no ta tende hopi critica di turista nan mes, Germaine Wever ta kere si cu pa por mantene nos turismo solido, Aruba mester cuminsa pone atencion na nos espacio y medio ambiente. Tin mas edificio y e problema di desperdicio ta enorme. “Na mi cas mes nos ta yena un saco di sushi tur dia. Corda un hotel y tin asina hopi mas hotel.” Pues pa sigura cu turismo por sigui, mester enfoca atencion awor riba maneho di desperdicio, ta e conseho di e profesional.
Y motibo pakco mester proteha medio ambiente, ta pasobra turismo ta sigui brinda oportunidad na hobennan awor, mescos cu a duna perspectiva profesional na Germaine di 19. “Pero mester ta consiente cu e ta un trabou duro, cu e oranan ta largo. Unabez cu scohe pa e trabou aki, bo mester sa cu un dia di trabou no ta 8 ora tur biaha. E ta mas bien 10 pa 11, y mester traha durante dia di fiesta, riba Diadomingo. Pero si bo ta gust’e, y bo tin pasion pa e trabou, e ta bay hopi bon.” Y pa awor, aunke de bes encuando e ta pensa cu ta ora pa stop, Germaine Wever lo keda traha den e industria cu a brind’e un carera y ta base economico di Aruba.
Entodocaso, Aruba por ta orguyoso di tin un embahador ta traha ya pa mas di 25 aña den e industria, un persona cu ta contribui na e exito di turismo di Aruba.


text:
Den un nota amplio partido AVP a presenta un ruta alternativo pa yega na proposicionnan pa fortifica nos pais y sigura un recuperacion socio-economico pa henter Aruba. Esaki mester ta base pa habri un dialogo di nobo dentro di Reino y dentro cada pais di Reino. Ta door di un proceso di dialogo cu tur esnan cu lo wordo afecta door di e maneho, cu AVP ta mira cu por yega na proposicionnan cu ta wordo carga door di parti grandi di nos pais. Pasobra ta trata di esencia di calidad di bida di nos comunidad.
Den un reuda di prensa awemainta henter e fraccion encabesa pa Mike Eman, a presenta e nota aki cu lo ta e posicion di AVP den e raport di Staten di Aruba cu lo bay pa parlamento y gobierno di Hulanda. Mike Eman a enfatisa cu henter mundo ta den un refleccion riba e rumbo cu mester escohe despes di e efectonan grave di e Pandemia. No ta Reino so, no ta Aruba, Curacao y Sint Maarten so, pero prácticamente tur País na mundo tin cu haci ehecisionan grandi pa contempla riba nan modelo socio económico, nan structuranan di educación y salud y hopi mas faceta cu ta determina e calidad di bida di nan ciudadania. Temanan grandi di cambio cu no wordo consulta cu Pueblo, cu ta worde traha den un camber sera y acorda no ta bai tin e “draagvlak” y participación rekiri.
Pa AVP e consenso cu ta bisa cu tin riba e proposicionnan di COHO, RAFT y Landspakket, no ta un consenso real. Mike Eman: “Un consenso real no ta ora un gobernante su so ta firma pa henter un pais, sin cu tabata tin un debate y participacion cu parlamento, cu gremionan, cu cada unu den nos comunidad riba locual nos ta mara nos na dje”. Segun AVP ta ora e proposicionnan ta wordo traha hunto y carga door di parti amplio di tur comunidad, Bo por yega na concsenso real. Awor aki trahadonan di Aruba, e patientnan, e maestronan di scol no sa kico ta bay sosode. Pesey AVP ta propone un ruta di dialogo, AVP ta propone un ruta alternativa.
Lider di AVP, Mike Eman y Ryçond Santos Do Nacemiento a pone atencion amplio na e dialogo cu AVP ta propone y con nan ta wak cu e mester sosode den cada pais di Reino y despues entre paisnan di Reino. Pa ilustra e urgencia di un proceso di dialogo, a mustra riba e problema cu tin na Hulanda y Europa awor aki cu ta un distancia entre Union Europeo y ciudadanonan. Eman a cita di un rapport, “De wil van het Volk, Erosie van de democratische rechtsstaat in Europa”. Esaki ta un rapport cu un conocido experto constitucional den Reino encabezando e comision di Commissie Mensenrechten a contribui na su contenido, esta Prof.dr. E.H.M Hirsch Ballin. Den e rapport aki ta worde mustra riba e consecuencia di falta di dialogo den e contexto di Union Europeo cu a conduci na “een proces van vervreemding [zien] van burgers van de instituties waarop de democratie en de rechtsstaat zijn gestoeld”. E rapport ta splica con dor di falta di scucha e voznan di inquetud a crea distancia y falta di acceptacion: “De kracht van de politiek-ideologische keuze voor liberalisering van markten en het reduceren van beschermende structuren was echter zo groot, dat de politieke mainstream maar heel weinig van die tegengeluiden in zich opnam”. Eman ta envatisa e fragmento aki mustrando cu imposicion di escohencinan cu un color ideologico sin ta habri pa e preocupacionan a crea e distanciamento aki den Union Europeo.
Eman a cita tambe un otro fragmento di e rapport di Union Europeo cu ta mustra cu a busca consensus, mescos cu a pasa serca nos, na e nivel mas halto, pero nunca cu e donjonan di curpa, e pueblo mes: “De politieke gerichtheid op consensus is op zichzelf niet verkeerd, maar begint als het ware te vroeg in het verloop van de democratische wilsvorming, namelijk nog voordat de tegenstellingen herkenbaar en doeltreffend waren gearticuleerd”. E comision pa adresa e situacion na Union Europeo a mustra kico ta pasa ora tin falta di dialogo. E eror aki no tin mag di sosode na Aruba. AVP ta haci un yamada cu su nota na Eerste Kamer y Tweede Kamer di Hulanda pa habri e dialogo pa yega na consenso den Reino. AVP ta propnene den su nota un ruta alternativa. Pa e motibo aki AVP ta tuma e iniciativa pa organisa e dialogo cu Pueblo y cu gremionan na Aruba. Un dialogo nacional for di cual lo mester sali proposicionnan cu Aruba lo por hiba mesa cu Hulanda pa remplasa e proposicionnan cu tin riba mes awor aki. AVP a tuma desicion cu ta bay papia cu henter Pueblo pa yega na proposicionnan cu ta wordo carga den Pueblo.
Dr. Ryçond Santos Do Nacemiento a evalua e COHO, RAFT y Landspakket for di punto di bista di Statuto di Reino y a mustra riba e echo cu e forma cu a yega na e proposicionnan y e forma di tuma desicion, no ta conforme cu Statuto di Reino. Tambe ela mustra cu e dialogo mester ta e base di cualkier proposicion pa e ta realmente democratico.
Cu presentacion di e nota riba COHO (RAFT y Landspakket) partido AVP no solamente ta subraya su posicion cu cada biaha ta bira mas cla, esta cu AVP ta scohe pa Reino, cu AVP ta sigui contribui na bon relacionnan di cooperasion den Reino, pero cu AVP ta rechasa proposicionnan cu ta toca bida di henter Pueblo, si no a consulta cu Pueblo riba esakinan. Mas ainda AVP ta mustra cu riba tanto e proceso pa yega na e proposicionnan di COHO, RAFT y Landspakket, como e contenido di esakinan, ta viola principionan den Statuut of ta proposicionnan cu na Hulanda y Europa mes a wordo cualifica como malo pa e comunidad. Un ehempel masha cla ta e asina yama “liberisacion di mercado laboral”. E liberalisacion di mercado laboral na Europa (incluso Hulanda) a causa instabilidad pa miles di trahado y nan famianan, door di e maneho di tuma hende na trabao riba base temporal, door di causa salarionan mas abou y inseguridad di trabou, cu a hiba na e aumento di pobresa. Esaki ta conta tambe pa BTW, e recorte di salario, e recorte den salubridad publico, e ley cu ta bai afecta entrada di tur esnan cu ta traha den compnainan estatal, no unicamente esnan na cabez, pero e ley aki lo trickle down y afecta tur hende nan salario den empresanan aki. AVP no ta wak niun necesidad pa proposicionnan asina cu a fracasa na Europa mes caba. Loke AVP kier wak ta proposicionnan cu ta wordo discuti den seno amplio di comunidad y cu ta wordo carga door di un majoria grandi den comunidad. Pa yega na proposicionnan asina, AVP ta propone un di dialogo amplio den cada pais y entre paisnan di Reino, prome cu dicidi kico ta haci riba tur tereno. E proceso cu AVP ta propone yama un dialogo real y amplio, esaki ta e ruta alternativa cu AVP ta substancia den su nota.!


text:
144 Residents +
20 Non residents +
54% of those residents tested were positive
Summary of the COVID-19 household in Aruba.ORANJESTAD - 22 January 2022. According to the summary of awe 362 people recovered and a total of 164 nobo cases of COVID-19 in Keda registered di 20 ta non-resident. E cifranan aki ta represents a 'Positivity rate' bou di nos resident of 54%. E amount of di casonan active di COVID-19 pa awe ta 896 and amount di fayecidonan relate cu COVID-19 ta 187. Datos ta illustrates the case nobo of COVID with a weekly averahe of 256 cases pa dia and averahe di 'positivity rate' weekly averahew of 60% pa dia.
Currently na Aruba tin 33 internal person cu of debi na COVID di which den ICU tin 3 person and reba general floor tin 33. Na Colombia tin currently 6 person den ICU and no (0) reba general floor.


text:
ORANJESTAD – Algo mas di 130 ciclista di varios grupo di ciclista y tambe esnan individual na Aruba diaranson atardi a participa na e ‘Ride of Silence’, cu ta un corida silencioso di bicicleta pa recorda ciclistanan cu a fayece of y keda herida a consecuencia di un accidente di trafico cu nan bicicleta riba caminda publico. Esaki ta e di 20 biaha cu tal careda ta tuma lugar, cu excepcion di e ultimo 2 añanan debi na e pandemia. E grupo a topa dilanti Plaza Libertador y a subi caminda y usa un ruta publico di 2 kilometer cu a hiba nan e.o den Vondellaan, Wilhelminastraat, LG Smith Boulevard unda cu nan a tene un minuto di silencio na memoria di e cicilistanan cu a fayece tragicamente. Despues a sigui core riba LG Smith Blv, bira na Wendys y sigui nan ruta y bolbe unda cu nan a cuminsa, esta dilanti di Plaza Libertador Betico Croes. E ruta no tabata largo, pero e cantidad di ciclista cu a uni, tabata impresionante. Hopi di e ekiponan di ciclista a bin den nan uniforma, y a mustra un colegialidad increibel manera semper, hunto cu esnan cu no ta pertenece na un club y tambe kier a participa. E tabata un bon momento Deportivo, pa mustra con cos por bay den harmonia. Na final a topa cu e cicilista cu a acidenta algun aña atras (2017), Rechenell Statie, ora cu un auto a dal e durante cu e tabata entrena riba cu bicicleta den Colony. E la keda den rolstoel y ta den proceso di rehabilitacion.
RIDE OF SILENCE
E prome Ride of Silence tabata na 2003 na Dallas, Texas na Merca, ora cu e ciclista Larry Schwartz a keda alcansa pa spiel di un auto cu tabata pase y a fayece. Esaki a bira algu mundial mientrastanto. E ta un corida gratis, cu ta pidi ciclista pa no core mas duro cu 12 miya pa ora, bisti helm y sigui regla di trafico y keda keto durante e corida. No ta registra y paga pa e cori aki, y mester sirbi netamente pa crea concientisacion di automobilistanan riba caminda pa cu e ciclista.
TEGUCIGALPA – E seleccion di futbol di Aruba sub20 a perde otro wega internacional, e biaha aki contra Guatemala cu e score di 2-1. E wega a cuminsa cu dominio di wega pa parti di Guatemala. Asina mes Aruba tabata prome pa habri e wega cu e prome gol di Evander Nedd den e prome 14 minuut. Guatemala a reacciona lihe y despues di 4 minuut Arquímedes Ordóñez a hinca un gol. Den di e dos tempo Allan Juárez a skop un bala cu e portero Erasmus no por a wanta. Cu e resultado aki, Guatemala ta logra 6 punto den grupo G y ta sigura su clasificacion pa cu e octavo di final pa premundial.
TEGUCIGALPA – Despues cu Aruba a wordo golea pa Panama algun dia prome cu score di 5-0, Aruba un biaha mas a cay venci pero e biaha aki door di El Salvador cu score di 4-1. E wega a tuma lugar diamars atardi na Honduras, unda cu e hungadornan Jonathan Esquivel, y Eduardo Rives a hinca un gol cada un y Javier Mariona a hinca 2. Pa Aruba Terrick Monsanto a hinca e unico gol.
ORANJESTAD - Diabierna 17 di juni na ocasion di apertura di Weganan Escolar 2022, WE Aruba, e futbolista profesional di e.o. seleccion nacional di futbol Hulandes, Denzel Dumfries tabata na Aruba y a hiba palabra na tur muchanan presente y desea nan exito durante e weganan escolar.
TEGUCIGALPA – E seleccion di futbol Sub20 di Panama a golea e seleccion di Aruba 5-0 den fin di siman na Honduras. Esaki ta e weganan eliminatorio di Concacaf pa e mundial Sub 20 cu ta tuma lugar na 2023 na Indonesia. E seleccion di Panama, dirigi pa e technico Venezolano Ángel Sánchez Mazana a domina e wega for di comienso. E hungador Javier Betegón a hinca e prome gol apenas 7 minuut despues di inicio di e partido, y despues 31 minuut su di dos. Kevin Garrido a hinca un di tres goal na di 42 minuut , Leonel Tejada na di 59 y Carlos Rivera a hinca e ultimo na e di 64 minuut.
ORANJESTAD – Diaranson e futbolista professional cu laso familiar cu Aruba, Denzel Dumfries a yega Aruba pa ta na e apertura dii Weganan Escolar di diabierna awor. E la topa mesora cu e minister di deporte Endy Croes na su oficina. Apenas e siman aki ainda, e la hinca un di e dos golnan cu e seleccion nacional di Hulanda contra Polonia den e wega cu a caba 2-2.
AMSTERDAM – Pa e Copa Mundial di Futbol 2022 na Qatar na November proximo, e pais anfitrion tin un escases grandi di hospedahe. Ta spera miles di centenares di persona, pero tin no tin suficiente camber di hotel. Como tal lo pone tentnan disponible den desierto unda cu por hospeda. E pais ta dispone di apenas 30 mil camber di hotel, di cual 80% ta reserva caba pa huespednan di FIFA. E tentnan ta un regla nobo di FIFA pa percura pa suficiente espacio di drumi, pa e huespednan. Ta spera 1.2 miyon di bishitante durante e torneo di 4 siman. Esey ta nifica cu e tentnan lo no trece un consuelo pa e problema.


text:
Nos tabatin dos cacho crioyo, e macho tabata un cacho preto cu hopi lana y e tabata yama Bobby y e hembra tabata un mix di boxer cu otro cacho di caya, e tabata bruin oraño cu manchanan blanco y preto mescos cu un boxer y su nomber tabata Daisy. Daisy tabata un cacho inteligente, di chikito nos a ripara caba cu e tabata compronde cosnan mas liher banda di e otro cachonan.
E tabata kita clechinan di cabuya un pa e drumi ariba y e otro pa e tapa su curpa. Ora e tabata carga cria den bariga e tabata drenta cas coi un peluche of popchi y ora nos a bay mira kico e tabata haci cu e peluche nos curazon tabata dirti, e tabata drumi cu e peluche den su patanan dilanti y su cabes riba dje.
Daisy aparte di inteligente e tabata gusta tenta Bobby. Bobby tabata un cacho hopi trankil, e tabata gusta dal su siesta tur merdia, Bobby si no tabata gusta hende, y tur ora nos mester cer’e den su hoki ora nos haya bishita. Bobby tabata stima Daisy, e tabata yuda Daisy cuida su puppies te hasta haci nan limpi oranan caba di hasi sushi (nos a dun’e e nikname “Nana”).
Tambe pasobra e tabata wanta tur co’i sokete di Daisy. Un atardi banda di 4or mi mama a prepara hotdog cu juice pa nos y a traha dos hotdog special un pa Daisy y un pa Bobby. Un cos di Bobby tabata cu e tabata gusta wak Daisy come prome pa despues e sinta come esun di dje. Ora mi mama a pone e hotdognan den e baki Daisy e biaha aki a haci algo diferente, e no a bay come di biaha pero el a cana bay na e gate y cuminza blaf yen di animo, Bobby tambe a hala di e tayo di cuminda pa wak ken tabata pafo y e tambe a cuminza blaaf pero en ta wak nada ora el a bin bek pa su tayo di cuminda el a wak cu su tayo tabata bashi.
Mientras Bobby tabata blaf, Daisy a come su hotdog y el a coy core sconde esun di Bobby. Ata e pober Bobby a keda rondia su hotdog, ma haya duele y m’a bay mustra Bobby unda Daisy a sconde su cuminda mientras Daisy tabata gaña drumi riba e banki ta wak Bobby haci drama.
Bo tin un storia leuk of pret di bo mascota of otro animal cu kier comparti cu Bon Dia Aruba? Por email bondia.aruba@gmail.com.


text:
E Parlamentario Oropeo di D66-Renew Europe, e promé hende muhé hulandes karibense den historia di Parlamento Oropeo, srta. Samira Rafaela, den su resès, tabata di bishita serka Promé Minister Gilmar Pisas resientemente.
Gilmar Pik Pisas
E Parlamentario Oropeo di D66-Renew Europe, e promé hende muhé hulandes karibense den historia di Parlamento Oropeo, srta. Samira Rafaela, den su resès, tabata di bishita serka Promé Minister Gilmar Pisas resientemente.
E bishita tabata unu di kortesia pa sera konosí ku nos Promé Minister.
E Parlamentario tabata kompañá pa nos Parlamentarionan di Kòrsou srs. Fergino Brownbill, Gwendell Mercelina i David Seferina.


text:
Koninklijke Marechaussee
Koninklijke Marechaussee (KMar) ta un organisashon polisial militar ku ta kai bou di ministerio di Defensa. Marechaussee ta traha a base di un pakete di tarea variá i hasi uzo di dje rònt mundu. KMar ta aktivo ya pa mas di un siglo i mei den e área karibense.
Desde 10 di òktober 2010 Koninklijke Marechaussee ta responsabel tambe pa vigilansia di frontera, protekshon i tareanan polisial na e aeropuertonan di Hulanda Karibense. Ta ehekutá e tareanan akí den kooperashon entre kolaboradónan militar i ámtenarnan di Gobièrnu Sentral di Rijksdienst Caribisch Nederland. Por nota e kombinashon úniko akí den e distintivonan di e personal di RCN i di e personal militar di KMar. Konhuntamente e kolaboradónan ta hasi nan esfuerso pa vigilá fronteranan di Boneiru, Saba i Sint Eustatius i asina aportá na siguridat di Hulanda Karibense.


text:
CHALOTTE, North Carolina – Pa di dos anochi diaranson, e protestanan pa e morto di un homber color scur na man di polis na Charlotte, North Carolina, a bira violento.
Polis a manda gas lacrimogeno y e manifestantenan tabata manda cosnan y a purba di daña vehiculonan. Por lo menos cuater agente a resulta herida, segun e cuenta di Twitter di polis di Charlotte-Mecklenburg.
Gobernador di North Carolina, Pat McCrory a declara e estado di emergencia mey mey di e violencia, riba peticion di hefe di polis, Kerr Putney, oficina di McCrory, a bisa.
Inicialmente autoridadnan a reporta cu un persona cu a ricibi un disparo lo a fayece, pero despues a coregi bisando cu e ta den condicion critico.
E cuenta verifica di e ciudad di Charlotte riba Twitter ta bisa cu e disparo no a worod haci pa un polis, sino pa otro civil.
Un agente policial a resulta herida, e informe a agrega.
Keith Lamont Scott, tata di shete yiu, a fayece diamars na man di polis den un parkinglot di un complex di apartamento mientras cu e agentenan tabata busca un otro persona.
E caso a desata protesta cu a bira violento den centro di Charlotte.
Fuente: CNN en Español


text:
Festival di Buki pa Mucha 2020
Oranjestad – Biblioteca Nacional Aruba (BNA) ta organisa Festival di Buki pa Mucha. Un proyecto anual pa stimula lesamento cerca tur mucha den comunidad. E tema di e festival 2020 ta ‘Historia’ cu e lema ‘Tempo di mi tempo’.
Biblioteca Nacional Aruba ta organisa e festival aki pa stimula mucha pa lesa y lanta nan interes pa storia y tambe pa tur tipo di topico. Lesamento ta enrikece e imaginacion, dominio di idioma y tin hopi mas beneficio.
Durante Festival di Buki pa Mucha 2020 e atencion ta bay riba storia y informacion historico, e muchanan por bay bek den pasado pa descubri e mundo di antes.
E aña aki e festival ta bay ta un poco diferente. E aña aki e festival ta den un forma nobo digital. Actualmente diferente presentacion ta wordo graba den Studio di biblioteca. Esaki pasobra bishita na scol ta poco limita. Den Studio di biblioteca ta prepara e presentacion di autor di buki pa mucha y tambe ilustrador.
E Festival di Buki pa Mucha ta tuma lugar den e prome siman di november: dia 30 di october pa dia 6 di november 2020. Mas cu 60 scol ta participa na e actividadnan online.
Apertura di e festival lo ta via Aruba.tv (Canal 49), diabierna dia 30 di oktober pa 7or.
Buki Special
Biblioteca a laga produci un buki special pa e siman cohuntamente cu Levendig Uitgeverij na Hulanda. Esaki ta un compilacion di storia. Scolnan participante ta haya e buki gratis. E buki a keda bunita ilustra pa e conocido artista visual, Elvis Tromp. Elvis a keda inspira pa e tema ‘Historia’ y a pinta un ilustracion pa cada storia. Elvis ta prepara un presentacion pa duna muchanan e sabor di pintamento. Riba website di biblioteca por lesa mas di Elvis Tromp. Un di e ilustracionnan di Elvis a bira logo pa e festival. Claro cu tin un cantica pa e festival canta pa Ambar Silva, Ces Sy y Ryah Sy, titula ‘Lesa y lo bo wak’. Musica a keda produci pa Mario Chow, Sergio Silva y Jeremy Bonarriba, letra ta di Sergio Silva y Arreglo musical ta di Jeremy Bonarriba. E grabacion y mezcla a wordo haci den Sunny Ray Studio.
Autor y ilustrador
Escritornan cu ta parti di e festival 2020 ta: Jeroen Hoogerwerf, Evelien van Dort y Lizzy van Pelt.
For di Corsou biblioteca a invita Tio Ali (Alvin Inecia) y Mercee Doran y di Boneiro ta spera Monica Clarinda.
E grupo di Aruba mes ta consisti di e talentonan creativo: Richard Dabian, Liliana Erasmus, Robert Reeberg, Benjamin Romero y Elvis Tromp como ilustrador. Esaki ta un grupo di profesional riba tereno di conta storia, skirbi storia pa mucha y ilustra storia. Riba biblioteca su website por haya informacion di tur escritor participante y tambe di ilustrador Elvis Tromp. Scolnan participante ta haya e informacion tocante tur escritor di buki pa mucha den nan pakete.
Tayer pa docente
E interes pa e festival semper ta grandi di parti di e scolnan na Aruba. Pa entusiasma y inspira docentenan, biblioteca ta prepara un tayer. Esaki lo bay online. Durante e tayer docentenan ta haya guia con pa traha cu e tema y hopi tips di buki cu por lesa pa e muchanan den klas. Cu e lema ‘Tempo di mi tempo…’ biblioteca ta kick-off e promocion pa su Festival di Buki pa Mucha 2020.
Info / Contact
Biblioteca Nacional Aruba (BNA)
Scroll To Top
- March 2022
- February 2022
- February 2021
- October 2020
- December 2019
- September 2019
- August 2019
- May 2019
- December 2018
- November 2018
- September 2018
- August 2018
- July 2018
- June 2018
- May 2018
- January 2018
- September 2017
- April 2017
- March 2016
- February 2016
- May 2015
- February 2015
- June 2014
- May 2014
- February 2014
- April 2013
- March 2013
- February 2013
- March 2012
- February 2012
- December 2011
- November 2011
- August 2011
- July 2011
- February 2011
- August 2010
- July 2010
- May 2010
- April 2010
- March 2010
- February 2010
- January 2010
- November 2009
- October 2009


text:
Di sirbishi di contamento di elke a permit abreviá un loke reino su largura di vários karakter.
Por ta asina, ta posibel pone un loke kòrtiku unda e largura nágima di elke ta limitá. E URL kortiku ta fásil ta kòrda, inspirá na Telefon òf den un konferensia di un Institushon educativo.
Planificacion di contador di elke:
1. Ku e opcion di vota su mes URL kortiku òf no E.
2. Ku òf no registro.
Abreviá elke sin registratie a pèrmití no ta perde or read un kuenta den e Cortico, sino abreviá e loke ta inmediato.
Sinembargo, e registro di e kantidat presentá na e usuario ta un personalidad additional, den partikular:
– Posibilidat pa editá elke largu i sorto.
– Ta wak estadístika, gráfika di ayudo pa dia i or, geografia di tráfiko riba tera ku visualisa riba e mapa, Fuentenan di tráfiko.
– Redukshon musica di nace. Por reduci milnan di nace na biaha descargándolos di archivo CV ku ta kontené elke largu i sorto den nan respektivo pilarnan, e di tres pilar opcion por kontené encabeza.
– Orientation geografia. Ta posibel hasi e mesun loke kortiku pa bastante di diferente tera conduci na diferente elke largu. Pa hasi esaki, ta kere elke sorto additional grond un señal menos i un kódigo di tera di dos literatura chikitu di URL kortiku.
– Abreviá nace na kla API.
3. Krea un loke kortiku den e dominio di Konstrukshon òf su mes dominio.
Categories pa usuario di contador di elke:
bai. Universidat i otro institucion educativo. Di profesor kòrtá di nace na material di kapasitashon i na videoconferencias grupales di Microsoft Team, Som, WhatsApp, etc
B. bongers popular di Youtube. Kòrtá di elke e patronchi di sitionan externo i instante URL corda riba e detayá di video òf su mes observacion, ku ta fia den e parti ekstraordinario mesora òf despues di tempu.
C. Escritor nan produsí russ di bukinan di vidio i proklamá un kortiku loke ta un biblioteka den liña unda bo por kumpra di su bukinan.
d. di vendedores den liña ku euskara di elke di felida na kla den su contamento. Ademas, ei e posibilidat pa prevení opreshon komo parti di e programa di felida ku ta minimal e kantidat di lis na elke di felida. Pa hasi esaki, por agregá un kantidat di siensia di lis òf un or di lis manera merkado additional di URL largu ora ' den un loke ta afiliá. E informashon for di e programa di felida mustra tur e números di siensia di lis i su tempu. Den kaso di algun lis no aparece den e informashon, su disposicion ta bienestar lihé ku números di siensia di lis amigos.
a. specialisa den SO na kòrtá elke SO aterisando fase di palabranan clave den un URL kortiku. E opinion, e palabranan clave komo parti di un loke kortiku ku un directamente na kla for di un direccion 301 un loke largu nan tin un impakto positivo den e promocion di e motor di búskeda di e palabranan aki. (Palm). Na komandante, SO e ta un sera interesante i materia. Ta kere ku SO a muri ta hasi hopi tempu. No tin tecnologia ku ta funciona, so na algun persona konosé di nan. Un di nan utilidat 301 direccion di URL corda.
F. institucion Estatal i gubernamental riba diferente tera.
Karakterístika interesante di contador di elke:
– Mei abreviá un loke tin un lugá, e no ta konsulado na no dominio, aterisando so un direkshon P.
– Si ' den un loke tin un archivo gráfika ku moveshon JPG, PNG òf otro i a sera un loke kortiku di e etiqueta HTML , e etiqueta tèrminá pensionado.


text:
U.D. TERA KÒRÁ I HUBENTUT FORTUNA LO TOPA OTRO KARA KARA DURANTE E GRAN FINAL DI LIGA MCB SEGUNDO DIVISHON!
U.D. TERA KÒRÁ I HUBENTUT FORTUNA LO TOPA OTRO KARA KARA DURANTE E GRAN FINAL DI LIGA MCB SEGUNDO DIVISHON!
Despues ku liga MCB Segundo Divishon su buèlta di 4 a tèrminá ayera ‘nochi, e 2 ekiponan ku a klasifiká pa e gran final ta konosí. U.D. Tera Kòrá i Hubentut Fortuna lo enfrentá otro djaluna awor, promé di yüli pa 8’or di anochi den Stadion Ergilio Hato (SDK) durante e tremendo partido final aki.
E partido aki lo bai ta unu sumamente interesante mirando ku ta di 2 biaha ku e ekipo di U.D. Tera Kòrá ta partisipá na un partido final despues ku 13 aña pasá, nan a hunga nan promé final di Liga MCB Segundo Divishon. E ekipo di Hubentut Fortuna tambe lo bin tur ku tin pa nan promové i bolbe bèk den Liga MCB Promé Divishon despues ku nan a degradá.
Pues djaluna, promé di yüli ta un tabla lo bula den Stadion Ergilio Hato durante e gran final di Liga MCB Segundo Divishon!
Tabla di posishon Liga MCB Segundo Divishon Buèlta di 4:
Gran Final Liga MCB Segundo Divishon:
Un yamada ta bai na hinter e pueblo di Kòrsou pa asistí na e Gran Final di Liga MCB Segundo Divishon. Bin presensiá si ta U.D.Tera Kòrá òf ta Hubentut Fortuna lo ta e ekipo kampion di Liga MCB Segundo Divishon ku lo promové pa Liga MCB Promé Divishon.
Entrada pa Liga MCB Segundo Divishon su final ta kosta fl.5,- pa adulto miéntras mucha di 6 te 12 aña ku 60+ ta kosta fl.3,-.
Bin pasa un ratu ameno den kompania di bo famia i disfrutá di bo deporte preferí, e deporte rei, futbòl!
MCB i FFK ta wardabo!


text:
ORANJESTAD (AAN): Partido MEP a tuma nota cu Parlamentario Mike Eman den su disertacion den Parlamento pa trata Presupuesto 2022,
atrobe ta recuri na e política anticua di pobresa. Un biaha mas e ex lider di nos pais ta trata na crea e impresion cu maneho di e gobierno aki ta e motibo principal di dicho pobresa. Señor Eman tabata y mester ta na haltura cu awe nos ta bibando e resultado di su maneho devastador pa Pais Aruba.
Awe atrobe nos por a scucha con señor Eman ta purba pinta un situacion sin trece solucion como un ciudadano di nos pais. Señor Eman ta pinta un situacion sin mustra un vision pa pais Aruba. Cu otro palabra, si señor Eman tabata na mando awe, lo ta un continuacion di e maneho devastador cu e la hiba pa pais Aruba.
Durante su gobernacion tabata bon cla, cu e hecho el a endeuda pais Aruba, lo tin su consecuencianan pa nos tur aki riba Aruba. Esaki señor Eman tabata sa pasobra el a ser poni na haltura di esaki door di instancianan local e internacional. Pero señor Eman a scoge pa encamina e caminda di endeuda futuro generacionnan. Den 8 aña di gobernacion señor Eman a redobla debe di un pais cu desde 1986 a sa di mantene un situacion manehabel financieramente.
Tur instancia internacional cu señor Eman a papia cu nan, a indica cu na momento cu bo deficitnan presupuestario bay for di man, esaki lo afecta economia riba termino mediano. Esaki ta locual a pasa tambe bou gabinete di Eman cu a alcansa deficitnan di 400 miyon florin. Esaki lo reduci e spaarmento nacional y lo traha contraproductivo pa e sector priva. Esaki ta un realidad cu señor Eman tabata sa di dje.
Mas leu ainda, señor Eman tabata na haltura cu deficitnan halto manera el a scoge pe, lo afecta crecemento economico, stabilidad den prijsnan, costo di produccion y inflacion. Sin kita afo cu esaki lo afecta tambe e rating di pais Aruba cual por haci yegada na capital mas difícil. Esaki ta scogencia consciente di señor Eman pa cu futuro generacionnan di pais Aruba.
Resultado di esaki ta cu Hulanda a interveni den maneho di país Aruba na 2015. Motibo di esaki ta cu tabata visto cu tin un líder den e pais aki cu no tabata interesa den su pais y conscientemente tabata hibando e pais den un situacion tecnicamente failliet.
Awe e mesun lider tin e pudor di para papia den e cas di pueblo, di maneho di pais Aruba y e dolor cu e pueblo ta sinti cual ta resultado di su propio maneho. Tempo a siña Aruba tambe, cu debi na e posicion zwak cu pais Aruba a ser laga aden, no tabata por a sobrevivi un pandemia si no tabata pa sosten den Reino. Si señor Eman a hiba un maneho financiero prudente, kisas lo tabatin necesidad di menos sosten di afo y pais Aruba lo tabata tin mas di bisa.
Awe cu ken cu nos papia tin e mesun opinion. Pueblo di Aruba sa bon, cu redoblacion di debe di un pais y hinca un pais den debe astronomico, tin su consecuencianan. Y awe nos ta bibando esaki pasobra e pais aki no tin e fundeshi financiero fuerte pa por wanta shocknan exerno. Mike Eman y su gobierno a hinca Aruba den e situacion aki. Mike Eman ta e causante di e situacion cu nos pueblo ta den aworaki. Y ni con e purba troce e berdad aki, pueblo ya no ta kere den dje mas. Pasobra Mike Eman ta keda sin vision pa soluciona e problema cu e mes a causa.
Awo Aruba ta conta cu un Gobierno drechi. Un Gobierno cu a cuminsa encamina e camina di progreso y bienestar despues di a hereda un situacion economico, financiero y social hopi devastador. Un Gobierno cu awe, nos por papia di recuperacion despues di un pandemia cu a azota nos pais. Un Gobierno unda cu awe nos por papia di inversion y oportunidad pa cada ciudadano.